Bitka za Pacifik - Pobuna | Cineplexx RS\nOriginalni naslov: Pacific Rim: Uprising\nPočetak prikazivanja filma: 22.03.2018\nGlumci: John Boyega, Scott Eastwood, Jing Tian, Cailee Spaeny\nGlobalni sukob između čudovišta za masovno uništenje koja nisu sa planete Zemlje i super mašina koje su stvorene da ih unište, a kojima upravljaju ljudi, biće samo uvod u napad na čovečanstvo epskih razmera, u filmu BITKA ZA PACIFIK – POBUNA. Džon Bojega (Star Wars – Buđenje Sile) igra pobunjenika Džejka Pentekosta, nekada talentovanog pilota čiji je otac postao legenda rizikujući svoj život da bi se osigurala pobeda čovečanstva nad monstruoznim ''Kaiju''. Džejk je od tada napustio trening i obuku i oprobao se u svetu kriminala. Ali kada se pojavi još opasnija pretnja koja će uništiti naše gradove i dovesti svet do ruba opstanka, Džejku se pruža poslednja prilika da doživi očevu slavu, uz pomoć njegove otuđene sestre, Mako Mori (Rinko Kikuči) – koja predvodi hrabru novu generaciju pilota koji su odrastali u senci rata za spas čovečanstva. Dok traže pravdu za poginule, njihova jedina nada biće da se ujedine u globalnu pobunu protiv snaga za istrebljenje. Džejk se ujedinjuje sa talentovanim rivalom, pilotom Lambertom (Skot Istvud, Paklene Ulice 8) i petnaestogodišnjom hakerkom Amarom (igra je novajlija Kajli Spini) koji će mu postati jedina porodica koju ima. Dok su na putu da postanu najmoćnija odbrambena sila koja je ikada hodala planetom Zemljom, otkriće niz novih, spektakularnih avantura.\nMožda je moglo malo više akcije i složenosti, ali prolazi sasvim opšteno...\nUpravo sam pogledo film, i mogu vam reći da je ispunio sva moja očekivanja. Pričaj je predobra, i baš zbog toga sve preporuke da se pogleda.\nStvarno sam ljubitelj ovakvih filmova, ali ovo je nesto najgore sto sam u poslednjih par godina gledala. Ok je poceo, a onda...uzas, radnja krene pa stane, ni pisac ne zna sta je hteo, malo akcije samim tim, gluma osrednja...Da li treba da kazem da je vecina ljudi u bioskopu vec na pola filma uzela mobilni da ubije dosadu.


Bez Milorada Dodika poslednjih godina i meseci, takoreći, ne prolazi ni otvaranje osnovnih škola po Srbiji (Ilustracija)\nMeđu svim što je Ivica Dačić izgovorio na nedavnom Kongresu svoje partije kad je ponovo izabran za predsednika Socijalističke partije Srbije („ako me već birate, onda morate i da me slušate!“) nije najjače zazvonila neka partijsko- ideološka teza/fraza. Već jedna nacionalna sa dobrim šansama, u ludom balkanluku, da raste ka nacionalističkoj…\nMožda je „Republika Srpska i veći nacionalni interes Srbije od Kosova“, glasila je ta poruka – pred zadovoljnim Miloradom Dodikom među gostima – uz mrljave ograde da Kosovo zasad ima važnosti samo zato što je na dnevnom redu.\nMladić (tobož) nezainteresovan za politiku, što je ovu rečenicu čuo istovremeno kad i gorenatpisani, uskliknuo je gotovo besprekornu analizu – znači Kosovo se seli u Republiku Srpsku da bi bilo zaboravljeno i tako u krug bez kraja… Međutim, preciznost ove ocene ipak se iscrpljuje na terenu propagande i političkog marketinga.\nJer Dačićeva poruka – a ovakve se sve češće blagonaklono tumače kao podnošljive, jer su za tzv. „unutrašnju upotrebu“ – nažalost nije samo marketing. Ako i jeste, onda je marketing sa znatno proširenim poljem dejstva u sklopu evidentnog preseljenja i kosovskog problema, ali i „recepta“ na zapad.\nPothranjivanje ‘integralnog srpstva’\n„Komendijant slučaj“ potrudio se da Dačićevoj „kongresnoj ispaljotini“ ponudi i sasvim novu, (neočekivanu?) argumentaciju. Na dan pokazivanja prekomerne policijske sile i brutalnih hapšenja „pravednika“ za Davora u Banjaluci, od okupljenih su se mogli čuti povici „idite na Kosovo“, a da se očito nije mislilo samo na nedokazano prisustvo oklopnika iz Srbije.\nTaj se povik može tumačiti kao spontani proboj uverenja da se kosovski problem tiče „integralnog srpstva“, a ne samo države Srbije. Tako nešto je i očekivano s obzirom da vlasti i s jedne i s druge strane Drine taj obrazac mišljenja brižljivo gaje i sve obilnije pothranjuju.\nU takvom kontekstu može se protumačiti i apel majke stradalog Davida, Suzane Radanović, da se o svemu izjasni predsednik Srbije Aleksandar Vučić za koga je uverena da ipak ima „pristup svetu“, za razliku od Dodika koga niko van ne ferma. (Njoj se, nadamo se, kao ni mnogim običnim ljudima ne može prigovoriti što nemaju uvid u dominantno manipulativnu i populističku crtu srpskog „svedržitelja“!?)\nI ako je i ovakav poziv razumljiv plod naduvane priče o međunarodnoj važnosti i ugledu srpskog predsednika koja se širi među ljudima (a vidimo i po „srpstvu“), nije bilo teško zaključiti da će se on, „skroman“ kakvog ga je Bog dao pozivu i odazvati.\nU sumrak dana kad se „kroji“ ovaj tekst, realizovaće se vest koju od jutarnjeg sumraka papagajiše većina, a naročito državni mediji. Aleksandar Vučić će se u udarnom večernjem dnevniku Radio televizije Srbija obratiti građanima Srbije. I naglašava se – Republike Srpske.\nNajblagonaklonije gledano, moglo bi da se zaključi da su sve ovo tek nešto „egzotičnija“ iskakanja u odnosima Srbije i Republike Srpske koji su i međunarodno-pravno definisani kao specifični. Tačnije i kroz akta kao – specijalni. A pogotovo ako se posmatraju iz ugla odnosa matične države sa svojom dijasporom, koja, eto, sticajem poznatih okolnosti nije baš „rasejana“ (dijaspora = rasejanje) već organizovana kao entitet druge suverene države.\nŠlihtanje ‘srbijanskih’ i ‘entitetskih’ lidera\nMeđutim, podsetimo – od zasnivanja BiH na dejtonskim principima ne prestaju više ili manje izraženi procesi i konkretni politički potezi na tragu razmišljanja pokojnog filozofa i Dačićevog partijskog kolege Mihajla Markovića. On je zaključio da su ratovi devedesetih uspešno rezultirali uspostavom dve „srpske države“, s tim što je jedna prekodrinska. Sledeći korak na tim „temeljima“ bi valjda trebalo da bude – voditi specijalne odnose do – ujedinjenja, kazuje ta platforma.\nMeđusobno „šlihtanje“ između „srbijanskih“ i „entitetskih“ rukovodstava pod izlikom famoznih specijalnih odnosa, sa manje ili više političko-marketinškim „prelivom“, nikad nije prestajalo od koštuničino-tadićevskih vremena (i pre) sve do danas. Ko je zaboravio, takva beše i svojevremena afera sa navodnim pokušajem atentata na ex-predsednika Tadića u banjalučkom SC „Borik“.\nVrhunac, pak, ono „s one strane“ doživljava u „dodikovskoj eri“ bez koga poslednjih godina i meseci, takoreći, ne prolazi ni otvaranje osnovnih škola po Srbiji. O parčadi autoputeva i da ne govorimo. Srbija izdašno finansira razne projekte u RS-u, još izdašnije ih reklamirajući u medijima.\nSastanci na „najvišem nivou“ Vučića i Dodika o zajedničkim pitanjima vode „mrtvu trku“ po učestalosti sa onima koje srpski predsednik drži sa ruskim ambasadorom u Beogradu. Dodik čak (sad) i kao predsedavajući državom javno iznosi stavove da mu je ta država, Bosna i Hercegovina nametnuta, neprirodna i za Srbe „zagušljiva“.\nS druge strane, Vučić, a i okolna mu srpska funkcionerčad, sve pozivajući se na Dejtonski sporazum, a posebno na činjenicu da mu je Srbija jedan od „garanata“ i sve kao poštujući suverenitet i princip nemešanja u unutrašnje stvari BiH, često povlače ne samo verbalne poteze suprotne tim mantrama.\nNe propušta se prepucavanje, kad god se za to pruži prilika ili kad im je pruže „nesrpski“ funkcioneri iz Sarajeva da se glasno posvađaju.\nRačunajući i potmule stavove SPC-a u tom pravcu – približavanje, srpstvo i „svesrpstvo“, ujedinjenje interesa, ali i državno – valja podsetiti i na „idejni okvir“ ali i način koji je pri kraju svog mandatovanja ponudio tadašnji srpski predsednik Nikolić. On bi se, setimo se, „lukavo“ i kao zmija penjao i migoljio uz to stablo nacionalnog približavanja do državnog povezivanja.\nTrampa – Kosovo za RS?\nAko je tačno da su Dodik i Vučić koliko pre godinu dana odustali jer su „dobili packe“ zbog najavljivanja famozne deklaracije RS i Srbije o „opstanku srpskog naroda“ (i to kad je jedna slična i nimalo radikalna ranije već postojala) onda su joj nadomestak upravo svi ovi „lukavi i zmijski“ koraci.\nDa ne podsećamo dalje, ni Dačićeva eskapada nije daleko od svega ovoga. U prvom redu, ona je svakako neodmeren marketinški štos namenjen „premeštanju“ javne pažnje sa sve ubrzanijih političkih kretanja u vezi s Kosovom. Hoteći da nas podseti da tamo dalje, ka zapadu, postoji možda nešto važnije i od ovog problema.\nPropagandni efekat u ovom slučaju, međutim, škakljiv je jer pomeranje granice ka kojoj može da se njiše (sve)srpsko političko klatno sve do Banjaluke korist donosi samo neodgovornim političarima. Ali, povećavanje raspona neizvesnosti pomoću koje oni uspevaju da vladaju, nosi još rizika osim evidentnog sluđivanja srpskog društva.\nReći da je RS veći interes i od Kosova, opasno sugeriše da su vlasti spremne bar za otvaranje pitanja koje se na više mesta povremeno postavljalo: trampa „statusa Kosova“ za „status“ Republike Srpske. A tako nešto potencijalno provocira potrese, ne samo regionalne, te svako moguće rešenje dodatno komplikuje.\nNadalje, ukazuje da možda nisu bez osnova ni ona gledišta koja u geostrateškom smislu u svemu vide i jače „premeštanje“ uticaja Rusije u smeru zapadne amplitude srpskog klatna, budući da će, kako se tvrdi, uskoro biti po uticaju istisnuta sa istočne amplitude (Makedonija, Kosovo) a dugoročnije možda i iz Srbije. (Putin više veruje Dodiku nego Vučiću, glasio je jedan od naslova nedavno u novinama).\nDačić: Ne damo obraz i Kosovo za evropsku ‘mrkvu’\nŠef diplomatije Srbije komentirao je izjavu člana njemačkog Bundestaga Petera Beyera da je Kosovo nezavisna država.\nGovoreći o odluci Grenade, koja je povukla priznanje Kosova, Dačić kaže ‘da je to još jedan veliki rezultat’.


Dug RS-a oko 5,4 milijarde KM, u narednoj godini zaduženje za još 371 milion - informativa.ba\nBiznis Privreda Dug RS-a oko 5,4 milijarde KM, u narednoj godini zaduženje za još 371 milion\nUkupni dug Republike Srpske (RS) na kraju oktobra ove godine iznosio je pet milijardi i 371,55 miliona KM.\nPo preliminarnim podacima entitetske vlade, ukupni dug, koji podliježe zakonskom ograničenju iznosi pet milijardi i 310,4 miliona KM ili 50,33 posto procijenjenog BDP-a za 2018. godinu (procijenjeni iznos BDP-a za 2018. godinu iznosi 10,5 milijardi KM).\nStanje javnog duga tog bh.entiteta, koji podliježe zakonskom ograničenju, na dan 31. oktobar 2018. godine, iznosi četiri milijarde i 67,5 miliona KM (38,55 posto BDP-a).\nRS će se i u narednoj godini dugoročno zadužiti u maksimalnom iznosu do 371 milion KM.\nNavedena sredstva će biti upotrijebljena za budžetske rashode, navedeno je u Prijedlogu odluke o dugoročnom zaduživanju tog bh.entiteta, a koji će biti razmatran na sjednici Narodne skupštine RS 21. decembra.\nPomenuti iznos sredstava taj bh.entitet pokušat će iznaći kreditnim zaduženjem kod Međunarodnog monetarnog fonda, domaćih i inostranih kreditora, emisijom dugoročnih hartija od vrijednosti na domaćem i na međunarodnom finansijskom tržištu.


"TAKSE MORAJU BITI POVUČENE" Mekalister: EU, SAD i drugi partneri jasni u ZAHTEVU, cilj je nastavak dijaloga između Beograda i Prištine\nOčekujem da sastanak u Berlinu 29. aprila doprinese nastavku dijaloga Beograda i Prištine, što je zajednički cilj Evropske unije, kaže izvestilac Evropskog parlamenta za Srbiju Dejvid Mekalister.\nOn navodi da će visoka predstavnica EU Federika Mogerini nastaviti da posreduje u dijalogu Beograda i Prištine, a da će sastanak u Berlinu biti doprinos nastavku razgovora i podrška dobrom i napornom radu šefice EU diplomatije i njenog tima u Briselu.\nNa pitanje o mogućem nemačkom predlogu o specijalnom statusu za Sever Kosova ili tzv. duplom suverenitetu, predsedavajući Spoljnopolitričkim odborom EP i blizak saradnik nemačke kancelarke Angele Merkel, kaže da pozdravlja zajedničku inicijativu Berlina i Pariza da sagovornike dovedu za isti sto, a da za detalje treba sačakati sastanak u Berlinu.\n"SAHRANITI PLAN" Bečki "Standard" o predstojećem sastanku u Berlinu, spacijalnom statusu za Kosovo, i "PACKAMA" ZA MOGERINI\nBEZ POTPISA Tači o sastanku u Berlinu: Bez tajne agende, nacrta i sporazuma, ali biće ZAJEDNIČKA IZJAVA\n- Svi znamo, ne samo u Briselu, već i u Berlinu i Parizu, da nam je interes da Zapadni Balkan nastavi evrointegracionim putem. Znamo kako je važna politička i ekonomska stabilnost regiona jer održiva stabinost Balkana je od dobrobiti za ceo kontinent - kaže Mekalister.\nUpitan da li u cilju nastavka dijaloga Beograd može biti suočen sa idejom o daljim razgovorima bez ukidanja taksi, Mekalister ocenjuje da je odluka vlasti u Prištini da uvede tarife od 100 procenata na robu iz Srbije i BiH u ovome trenutku glavna prepreka.\n- EU, SAD i drugi partneri Kosova oduvek su bili jasni u zahtevu da ova odluka mora biti povučena - ponavlja on.\nRekao je i da će berlinskom sastanku pored lidera zapadnoblakanse šestorke prisustvovati i zvaničnici Hrvatske, Slovenije, Evropske komisije i Evropske službe za spoljne poslove s ciljem da još jednom pokažu jasnu posvećenost Berlina i Pariza Zapadnom Balkanu.\n- Uveren sam da će svi sagovornici iskoristiti ovu priliku da razgovaraju o opštoj situaciji u regionu, političkoj i ekonomskoj stabilnosti Zapadnog Balkan, ali i o konkretnim pitanjima kao što su medjusobna infrastrukturna povezanost što je prioritet nemačke agende - zaključuje Mekalister.\nMekalister: Hajde da nađemo rešenje, u KLJUČNOJ SMO FAZI


Svetsko prvenstvo u bodibildingu: Mišel Lozanić osvojio medalju\nFoto: WBPF Srbija\nEkipa Srbije predvođena predsednikom WBPF-a Slavkom Zecom i generalnom sekretarom WBPF-a Miljanom Stanojković, i ove godine sa svetskog šampionata u bodi bildingu, fitnesu i sport fizik disciplini vratila se sa medaljama. Takmičenje je održano na Tajlandu, u Bangkoku, a naš predstavnik, Mišel Lozanić, drugi put je potvrdio da je vrhunski sportista i svetski atleta, osvojivši drugo mesto u sport fizik disciplini.\nProšle godine, u Indiji u Bombaju, Mišel je takođe bio vicešampion, a sada mu je to pošlo za rukom opet. Ovo je veliki uspeh, jer nijedan takmičar nije uspeo da 2 godine za redom uđe u top 5 najboljih takmičara na svetu. Mišel kaže da mu je ovaj uspeh posebno drag, najviše zbog uslova u kojima trenira.\n– Živim u selu Vojvoda Stepa i treniram u kućnoj teretani sa improvizovnim spravama, bez bilo kakve finansijske pomoći sponzora. Zahvaljujući opštini koja je finansirala moju avionsku kartu do Tajlanda, sam uopšte i dobio priliku da odem na svetsko takmičenje – priča Mišel.\nOznakebodibilding takmicenje novi sad misel lozanic misel lozanic novi sad slavko zec novi sad svetski sampion misel lozanic svetsko takmicenje u bodibildinsu tajland takmicenje bodi bilding wbpf srbija


Legija Varšava - Blic Sport\nMiroslav Stević za "Blic" o rekordnoj goleadi: Ceo Dortmund je još u transu!\nSedam golova u prvom, pa pet u drugom. Fudbaleri Borusije iz Dortmunda i Legije (8:4) su svima u Ligi šampiona priuštili spektakl, oborivši pritom mnoge rekorde.\nKAD LEVICA PRORADI Igrač Legije poslao pravi projektil pod prečku /VIDEO/\nPrelep gol viđen je na utakmici Kupa Poljske između Legije iz Varšave i Čojničanke iz Čojnice, koju je klub iz prestonice Poljske dobio rezultatom 4:1.\nVeliki neredi ukrajinskih i poljskih navijača u Kijevu, korišćeni i noževi /VIDEO/\nNa ulicama Kijeva je došlo do velikih nereda fudbalskih navijača uoči utakmice plej-ofa za Ligu Evrope između ukrajinskog predstavnika Zorje iz Luganska i poljske Legije iz Varšave.\nKamen nije dron: UEFA kaznila albanski klub zbog prekida meča sa Legijom\nDisciplinska komisija Evropske fudbalske unije (UEFA) donela je odluku da prekinuti meč trećeg kola kvalifikacija za Ligu Evrope između albanske ekipe Kukeš i poljske Legije iz Varšave, registruje službenim rezultatom u korist gostiju (0:3).\nSkandal u Albaniji: Prekinut meč jer je fudbaler Legije pogođen kamenom u glavu!\nVeliki skandal obeležio je početak 3. kola kvalifikacija za Ligu Evrope, jer su u Kukešiju, gradu na severu Albanije, navijači istoimenog kluba kamenom pogodili u glavu fudbalera Legije, usled čega je ta utakmica odmah prekinuta.\nOčekivano od Vengera: Arsenal dovodi 16-godišnjaka iz Legije /VIDEO/\nFudbaler Legije iz Varšave Kristijan Bjelik otputovao je u London gde bi trebalo da potpiše ugovor sa Arsenalom nakon što u petak prođe lekarske preglede, saopštio je poljski klub.\nLegija bez najboljeg igrača: Radović zbog povrede pauzira mesec dana\nSrpski fudbaler i član Legije iz Varšave, Miroslav Radović, pauziraće mesec dana zbog povrede koju je zadobio na meču 12. kola Ekstraklase sa Lehijom.\nU Poljskoj ništa novo: Miroslav Radović dvostruki strelac\nSrpski fudbaler Miroslav Radović nastavio je golgetersku seriju u dresu Legije i u Kupu Poljske, u trijumfu nad Legnicom sa 4:0.\nUEFA kažnjava Legiju zbog transparenta "Fudbal nije važan, novac jeste"\nEvropska fudbalska unija (UEFA) pokrenula je disciplinski postupak protiv varšavske Legije, zbog uvredljivog transparenta navijača, nezadovoljnih zbog izbacivanja kluba iz baraža za Ligu šampiona.\nU Varšavi objasnili kako UEFA novcem menja matematiku: Šest je manje od jedan\nIzbacivanje poljskog kluba Legija Varšava iz kvalifikacija za Ligu šampiona, i to zbog loše procene propisa o tome kako treba registrovati igrača koji je suspendovan na meča, izazvalo je prilično otvoreni bunt navijača ove ekipe i to na račun UEFA.\nLegija ponudila "mušku borbu, majstoricu", a Seltik - razočaran predlogom\nŠkotski fudbalski klub Seltik saopštio je da je razočaran pokušajima Legije iz Varšave da se vrati u plej-of za Ligu šampiona.\nKapiten Legije: Zašto smo mi kažnjeni, a Vojvodina nije?\nKapitenu varšavske Legije, hrvatskom internacionalcu Ivici Vrdoljaku, teško je pala kazna UEFA koja je njegovom klubu onemogućila da zaigra u plej-ofu za Ligu šampiona iako je dvaput pobedio ekipu Seltika, i to sa ukupnih 6:1.\nUEFA izbacila varšavsku Legiju iz Lige šampiona!\nIako su sa čak 6:1 deklasirali Seltik u trećem kolu kvalifikacija za Ligu šampiona, fudbaleri poljske Legije neće više igrati u ovosezonskom izdanju elitnog nadmetanja jer je njihov klub UEFA izbacila iz takmičenja zbog korišćenja igrača koji nije imao pravo nastupa.\nRadović heroj Legije, crvenih "kao pleve" u kvalifikacijama za Ligu šampiona\nSreda je bio dan za prve mečeve trećeg kola kvalifikacija za Ligu šampiona, Partizan nije uspeo da iskoristi svoje šanse u gostima protiv Ludogoreca (0:0) ali je njegov bivši igrač blistao: Miroslav Radović je svojim golovima doneo preokret Legiji protiv Seltika i najavio konačan trijumf - 4:1.\nRadović: Radujem se duelima sa Seltikom, to je veliki klub sa sjajnim navijačima\nSrpski fudbaler Miroslav Radović ponovo je bio heroj Legije, pošto je bio najzaslužniji za plasman poljskog tima u treće kolo kvalifikacija za Ligu šampiona.\nNavijači Legije upali u sektor sa pristalicama Jagielonije i prebijanjem prekinuli meč\nSkandal koji se desio na kraju prvog poluvremena utakmice Legija Varšava - Jagielonija doveo je do prekida tog prvenstvenog duela.\nRadović najbolji igrač lige, ali neće u reprezentaciju: Poljaci treba da igraju za Poljsku\nNaš fudbaler Miroslav Radović proglašen je za najboljeg fudbalera poljske Ekstraklase u 2013. godini. Ovaj izbor, koji je sedmi put tradicionalno održan, dobija na velikoj težini, ako se uzme u obzir da su u glasanju učestvovali svi članovi poljskog „Udruženja fudbalera“.\nRadović dvostruki strelac protiv Jagjelonije\nRadović: Nedostajalo nam je sreće za Ligu šampiona, poništen nam je i čist gol\nFudbaleri Legije iz Varšave nisu uspeli da se plasiraju u grupnu fazu Lige šampiona. Ekipu za koju igra Miroslav Radović zaustavila je rumunska Steaua remijem sa 2:2, što je bilo dovoljno za odlazak u elitno takmičenje zahvaljujući golovima u gostima.\nPogledajte kako su navijači Legije pokazali šta misle o UEFA /video/\nFudbaleri Legije iz Varšave nisu uspeli da se plasiraju u Ligu šampiona, pa će najelitnije evropsko takmičenje biti uskraćeno za spektakularnu atmosferu. Vrelo je bilo u revanšu četvrtog kola kvalifikacija pred meč sa Steauom iz Bukurešta - dok se tresla mušema sa zvezdicama, navijači su sa bezbroj baklji pokazali šta misle o sankcijama UEFA za atmosferu koja nije pozorišna.\nLegija kažnjena mečom bez publike zbog rasizma navijača\nPoljski šampion Legija iz Varšave moraće da zatvori za publiku jednu tribinu stadiona, kao kaznu zbog rasizma navijača na prethodnoj utakmici, saopštila je Evropska fudbalska unija.\nRadović: Niko ne može da nam oduzme snove o Ligi šampiona\nFudbaleri Legije igraće u plej-of fazi kvalifikacija za Ligu šampiona protiv rumunske Steaue. Tim Miroslava Radovića biće u prvom meču gost, a odluka o učesniku najelitnijeg takmičenja pašće na "Pepsi areni" u Varšavi.\nKvalifikacije za LŠ: Remiji Maribora i Legije, Fener se izvukao protiv Salcburga\nU prvim mečevima trećeg kola kvalifikacija za Ligu šampiona, APOEL i Maribor su sa 1:1 remizirali na Kipru, a Molde i Legija iz Varšave identičnim rezultatom u Norveškoj. Fenerbahče je tek u 95. minutu došao do remija od 1:1 protiv Salcburga u Austriji, dok je Seltik sa minimalnih 1:0 savladao švedski Elfsborg u Glazgovu.


NSinfo: U Novom Sadu najstariji aerodrom u regionu: "Imali smo tri mala aerodroma ubrzo nakon toga..."\nU Novom Sadu najstariji aerodrom u regionu: "Imali smo tri mala aerodroma ubrzo nakon toga..."\n„Kolor Pres Grupa“ u saradnji sa Gradom Novim Sadom\norganizovala je aero miting na čenejskom aerodromu, a zatim i okupljanje na Štrandu u sklopu „Štrand samer festa“, a sve u susret „Egzit“ festivalu.\nNa Čeneju su se okupili mnogobrojni ambasadori, kao i beogradski gosti, zatim predstavnici medija koji su imali priliku da se provozaju helikopterima, ili probaju vožnju paraglajderom, zavisno od raspoloženja. Direktor „Kolor Pres Grupe“ Robert Čoban kaže da Novi Sad na ovaj način ima priliku da pokaže i svoje turističke, kao i privredne potencijale.\n"Pored predstavnika stranih ambasada, našem događaju su se odazvali i predstavnici evropske investicione banke, a osim toga akcenat je i na popularizaciji aerodroma „Čenej“ , jer i dosta naših ljudi ne zna kapacitete i sadržaje koje ima Aero klub „Novi Sad“", ističe Čoban i dodaje da je gostima na tri lokacije Čenej, Štrand i Petrovaradinska tvrđava baš na otvaranje „Egzita“, dan kada i treba predstaviti Novi Sad pun turista.\nPrema njegovim rečima, bitno je ambasadorima predstaviti Novi Sad i Vojvodinu na najlepši način kako bi oni stranim investitorima preneli svoje utiske i tako rivukli nove ulagače.\nPredsednik Aero kluba „Novi Sad“ Dragoljub Samardžić kaže da klub ove godine slavi 95 godina, koji je osnovao Eugen Dunđerski, i ističe da je njihov aerodrom najstariji u regionu, napravljen davne 1913.godine.\n„Imali smo tri mala aerodroma ubrzo nakon toga, a to mnogi Novosađani ni ne znaju. Prva pilotska škola takođe je otvorena u Novom Sadu, kao i prva fabrika aviona osnovana 1923.godine vlasnika Dimitrija Konjevića“, kaže Samardžić i napominje da sve što se dešavalo u avijaciji, dešavalo se u Novom Sadu, i istorija vazduhoplovstva u našoj državi je rođena je u Novom Sadu , te se nada da će povratiti stari sjaj, a prema obećanjima gradskih čelnika u planu je obnova aerodroma na Čeneju.\nHrvatski ambasador Gordan Bakota kaže da je često na Čeneju gde ima puno prijatelja, a da je diplomatija uvek spoj zadovoljstva i posla, i da se trenutno razmatra mogućnost međugranične saradnje u sklopu IPA fondova, jer nam je granica vrlo blizu.„Osim što uživam u ovim prekrasnim predelima, uvek pričamo i o mogućim saradnjama“, kaže Bakota i dodaje da je morao da propusti prvo veče „Egzita“, ali da će neku drugu noć sigurno posetiti Tvrđavu.\nŠvajcarski ambasador Filip Ge kaže da je u Novom Sadu bio nekoliko puta, a pre dva meseca održao i predavanje na Filozofskom fakultetu.\n„Imao sam veliku želju da posetim Novi Sad, jer sam čitao romane Aleksandra Tišme, a osim centra i tvrđave posetio sam i galerije, ali najimpresivnija mi je tvrđava“, kaže Ge i dodaje da će nakon otvaranja, kom je prisustvovao, videti dalji program i odlučiti na koje će još dane „Egzita“ ići.\nAmbasador Kipra Konstantinos Eliades kaže da je u Novom Sadu bio mnogo puta, i da je najlepši Dunav kao i Petrovaradinska tvrđava, kao i cela naša država. On se oprobao u vožnji paraglajderom i dobio veliki aplauz na kraju vožnje.\n„Volim i vašu hranu, posebno pečenje“, rekao je Eliades, a ovo mu je prvi „Egzit“, kome se itekako raduje.\nizvor: Tanjug, dnevnik.rs, agencije, foto: AKNS\n... aerodrom, ap vojvodina, čenej, ekonomija, investicije, Novi Sad, saradnja, turizam, ulaganje


Sloboda medija okosnica procesa uključivanja u EU\nEvropski komesar Johanes Han rekao je danas u Briselu da je sloboda medija i izražavanja okosnica procesa uključivanja balkanskih zemalja u Evropsku uniju i naglasio da su neosnovane tvrdnje da je EU “izgubila interes za slobodu sredstava informisanja na Zapadnom Balkanu”.\nHan je naveo da će Evropska komisija uskoro objaviti godišnje izveštaje o napretku zemalja regiona ka EU i podvukao da “sloboda izražavanja i medija ima središnju ulogu u strategiji proširenja”.\n“Dozvolite mi da kažem jasno: Sloboda medija je okosnica procesa uključivanja u EU i to nije podložno bilo kakvim pregovorima”, poručio je evropski komesar za proširenje na otvaranju konferencije o snaženju slobode medija na Zapadnom Balkanu i Turskoj, “Spik-ap” (Speak-up).\nNa ovoj, trećoj konferenciji “Spik-ap” učestvuju novinari i urednici medija sa Zapadnog Balkana i Turske, zvaničnici Evropske komisije, medijski analitičari, predstavnici vlasti i stručnjaci međunarodnih, regionalnih i nacionalnih organizacija, zaduženih za pospešenje slobode izražavanja.\nHan je upozorio da je u poslednje vreme učestalo zastrašivanje novinara u regionu i rekao da “valjane vladavine zakona u nekoj zemlji ne može biti ako ujedno mnogi sudovi donose presude protiv novinara samo zato što su kritikovali vladine zvaničnike”.\n“Takođe ne može biti delotvornog sprovođenja zakona i valjane zaštite svakog građanina, ako novinari žive u strahu a vinovnicima (napada na njih) se ne sudi”, dodao je evropski komesar za proširenje.\nPo njegovim rečima, “ne može se tvrditi da postoji transparentna tržišna privreda a istovremeno zatvarati oči pred netransparentnim vlasništvom medija… niti može biti transparentne, profesionalne državne uprave koja nije politizovana, ukoliko se javni novac troši na medije bez ikakvog uvida javnosti”.\nHan je predočio da to znači da “pogoršanje stanja medija utiče na sveukupnu spremnost neke zemlje da se priključi EU” i dodao da “oveštali interesi često otežavaju medijima da prežive”.\nEvropski komesar je ukazao na to da je nužno uložiti znatno više napora da se obezbedi politička i finansijska nezavisnost servisa javnih tv i radio mreža, uz jačanje regulatornih agencija i sprečavanje ekonomskih pritisaka na sredstva informisanja, kao i preterane netransparatne koncentracije vlasništva nad medijima.


Prezentovan projekat "Radnim angažovanjem do inkluzije" - YU eco radio i Televizija\nNaslovna / Društvo / Prezentovan projekat „Radnim angažovanjem do inkluzije“\nMiljana Crnogorac oktobar 18, 2018\tDruštvo Napiši komentar 66 Pregledi\nU prostorijama Otvorenog univerziteta održana je prezentacija projekta Udruženja „Zajedno“ pod nazivom “Radnim angažovanjem do inkluzije”. Kroz ovaj program dodatno je opremljen radni centar za osobe sa invaliditetom čime su stvoreni uslovi za radno angažovanje 12 korisnika u radionici za briketiranje i peletiranje piljevine.\nUdruženje “Zajedno” počelo je sa osnivanjem radnog centra još 2014. godine, a zahvaljujući ovom projektu nebavljena je oprema koja je nedostajala. Iz Udruženja navode da osobe koje budu radno angažovane u ovom centru neće biti zaposlene, već se on posmatra kao usluga socijalne zaštite koja obezbeđuje radnu terapiju i radno angažovanje osoba sa invaliditetom. Ipak, ukoliko kroz radno angažovanje dođe do nastanka proizvoda kao i prodaje, osobe koje su učestvovale u proizvodnji dobijaće džeparac kao naknadu za svoj rad. Osnivanje radnog centra podržala je i lokalna samouprava.\nU centru se trenutno obučava osam odraslih osoba sa invaliditetom, a plan je da bude uključeno ukupno 12 osoba.\nProjekat “Radnim angažovanjem do inkluzije” deo je regionalnog projekta SOCIETIES, koji realizuje Karitas Srbije, a finansira EU. Cilj projekta jeste unapređenje tehničkih veština organizacija civilnog društva u cilju bolje inkluzije osoba sa invaliditetom.\nRadni centar za osobe sa invaliditetom nalčazi se na Putu Edvarda Kardelja.\nPrethodna Evropski dan borbe protiv trgovine ljudima\nSledeća Info blok 18.10.2018.


Uporedite cene za Gigabyte GA-H81M-WW matična ploča, Gigabyte GA H 81M WW komentari\nMožda ste zainteresovani i zaPogledajte ponudu7.860 din+ Troškovi isporukeGIGABYTE GA-H81M-S2H rev.1.0Pogledajte ponudu6.000 dinBesplatna isporukaGigabyte GA-M720-US3 AM2+/AM3 (REV. 1.0)Na zalihama. Za porudžbine čija je vrednost veća od 5000 RSD, isporuka je besplatna.Pogledajte ponudu5.000 dinCena isporuke: 300 dinGigabyte GA-P31-ES3G LGA775 (REV. 1.1, Intel Xeon LGA771 Mod)Na zalihama. Za porudžbine čija je vrednost veća od 5000 RSD, isporuka je besplatna.Pogledajte ponudu7.000 dinBesplatna isporukaGigabyte GA-P35-DS3R LGA775 (REV. 2.0)Na zalihama. Za porudžbine čija je vrednost veća od 5000 RSD, isporuka je besplatna.Pogledajte ponudu7.000 dinBesplatna isporukaGigabyte GA-MA78GPM-DS2H AM2+/AM3 (REV. 1.0)Na zalihama. Za porudžbine čija je vrednost veća od 5000 RSD, isporuka je besplatna.Pogledajte ponudu5.000 dinCena isporuke: 300 dinGigabyte GA-G41M-ES2L LGA775 (REV. 1.0)Na zalihama. Za porudžbine čija je vrednost veća od 5000 RSD, isporuka je besplatna.Pogledajte ponudu6.500 dinBesplatna isporukaGigabyte GA-EP35-DS3L LGA775 (REV. 1.0)Na zalihama. Za porudžbine čija je vrednost veća od 5000 RSD, isporuka je besplatna.\nUpozorenje: cene, linkovi i specifikacije proizvoda za Gigabyte GA-H81M-WW su postavile naše listane online prodavnice. Molimo obavestite nas ukoliko naiđete na neku grešku.\nPregled: Gigabyte GA-H81M-WW\nPronađite najbolju ponudu za Gigabyte GA-H81M-WW na portalu ShopMania. Možete kupovati Gigabyte GA-H81M-WW u stotinama pouzdanih online prodavnica koje isporučuju na teritoriji cele Srbije, po najboljim cenama za Gigabyte GA-H81M-WW. Pročitajte komentare kupaca u našoj grupi, pogledajte slike Gigabyte GA-H81M-WW i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije matične ploče, i kupite po najnižim mogućim cenama Gigabyte GA H 81M WW matična ploča i hiljade drugih sličnih proizvoda.\nGigabyte GA H 81M WW - Slična pretraga: Gigabyte GA H 81M WW, Gigabyte GA H 81 M WW, Gigabyte GA H81 M WW, Gigabyte GAH 81M WW, Gigabyte GAH 81 MWW, Gigabyte GAH81 M WW, Gigabyte GA H81M WW, Gigabite ga h81m ww


Prepoznaj i reaguj! Zaštiti se od trgovine ljudima! - CPD\nCentar za prava deteta (CPD) je preduzeo novu inicijativu za promociju digitalne platforme „Zaštita dece od trgovine ljudima“ i videa „Između sna i jave“ u osnovnim i srednjim školama širom Srbije, kako bi informisao decu i mlade o fenomenu trgovine ljudima, rizicima kojima mogu biti izloženi i kako da se zaštite. Platforma i video izrađeni su u saradnji sa Klubom DX i NVO Atina u okviru projekta „Kampanja za podizanje svesti o trgovini decom u Republici Srbiji“, koji je sproveden uz finansijsku podršku Evropske unije i Saveta Evrope, a kroz zajednički program „Horizontal Facility za Zapadni Balkan i Tursku 2019-2022“.\nKako bi dosegao do što većeg broja dece i mladih, CPD je u saradnji sa Klubom DX izradio poster „Prepoznaj i reaguj! Zaštiti se od trgovine ljudima!“, kao deo aktivnosti koje sprovodi sa NVO Atinom u okviru projekta „Osnaživanje dece da prepoznaju i prijave trgovinu ljudima u Republici Srbiji“, uz finansijsku podršku Evropske unije i Saveta Evrope u okviru zajedničkog programa „Horizontal Facility za Zapadni Balkan i Tursku 2019 – 2022“, u periodu od 1. novembra 2021. do 15. juna 2022. godine. Poster sadrži QR kod koji vodi do digitalne platforme „Zaštita dece od trgovine ljudima“, koja je namenjena deci i mladima, ali i svima koji su u kontaktu sa decom, i pruža odgovore na najvažnija pitanja o trgovini ljudima, o tome kako prepoznati trgovca ljudima, a kako žrtvu trgovine ljudima, šta svaka mlada osoba može da uradi ovim povodom, odnosno kako da prepozna i kome da prijavi sumnju na trgovinu ljudima, a takođe i zbog čega je sve važna Konvencija Saveta Evrope o borbi protiv trgovine ljudima – krovni dokument i univerzalna vodilja u zaštiti žrtava trgovine ljudima. Platforma nudi i praktična uputstva o tome kako deca i mladi mogu da se zaštite od trgovine ljudima, kao i koje su to najčešče predrasude koje prate ovaj fenomen. Za sve one koji žele da provere svoje poznavanje ovog problema, platforma nudi kviz znanja. Kako bi se informisao što veći broj dece i mladih o ovom fenomenu, poster će biti postavljen u školama širom Srbije, kao i centrima za socijalni rad i policijskim stanicama.\nPrema statističkim podacima Centra za zaštitu žrtava trgovine ljudima, tokom 2021. godine, u Srbiji je formalno identifikovano 46 žrtava trgovine ljudima, a među njima je 16 devojčica i 1 dečak. Kao i prethodnih godina, većinu identifikovanih žrtava čine žene, čak 80%, što govori o tome da trgovina ljudima ima komponentu rodno zasnovanog nasilja. Nastavlja se i trend da je seksualna eksploatacija dominantan vid, sa učešćem od 50%, na drugom mestu je višestruka eksploatacija sa 17%, dok je na trećem mestu prinuda na prosjačenje sa 10%. Stručnjaci koji deluju u ovoj oblasti upozoravaju da je broj žrtava daleko veći, jer su u statistici navedene samo one koje su otkrivene i identifikovane.\nCentar za prava deteta je korisnik granta dodeljenog u okviru zajedničkog programa Evropske unije i Saveta Evrope „Horizontal Facility za Zapadni Balkan i Tursku 2019-2022“. Stavovi izraženi u ovom tekstu odgovornost su autora i ne predstavljaju zvanične stavove Evropske unije i Saveta Evrope.\nResursni centar Građanskih inicijativa


Inače, na posao u Srbiji najduže čekaju ljudi koji se bave proizvodnjom odeće i obuće. Godinama u proseku čekaju i pomoćnici konfekcionara, zatim daktilografi i šivači tekstila.\nInteresantno je i da na birou po nekoliko godina čekaju knjigovođe i računovođe za čiji posao je neophodna srednja stručna sprema i edukacija od dve godine kako bi se položio stručni ispit.\nS druge strane, posao najlakše i najbrže nalaze programeri, inženjeri mašinstva i građevine, zatim doktori specijalisti, farmaceuti, biohemičari, profesori nemačkog i engleskog jezika, kao i profesori fizike i matematike. Oni se na birou u proseku zadržavaju i manje od godinu dana.\nKada je reč o zanimanjima za koje su potrebni niži nivoi obrazovanja, brže od ostalih do posla dolaze operater na CNC mašinama, bravar, kuvar, armirač, zidar, tesar, mašinski tehničar, zavarivač, vozač...\nMinistar finansija Siniša Mali najavio je i da će vakcinisani građani uskoro dobiti "državnu nagradu" od 3.000 dinara. Najpre će u sredu, 16. juna, biti isplaćeno po 3.000 dinara svim penzionerima koji su do 7. juna primili makar jednu dozu vakcine.\nPrijava za 3.000 dinara za građane koji su primili makar jednu dozu vakcine traje do sutra, 15. juna.


Knjaževac : Počele pripreme Timočanina – Knjaževačke vesti\nHome / Fudbal / Knjaževac : Počele pripreme Timočanina\nJućerašnjom prozivkom igrača, koju je obavio novi trener Dragan Ilić, počele su pripreme Timočanina.\nFudbaleri Timočanina juče su zvanično počeli pripreme za novu sezonu. Prvu prozivku na gradskom stadionu obavio je novi šef stručnog štaba, Dragan Ilić, fudbalski stručnjak iz Niša, a prvom treningu prisustvovala su 24-orica fudbalera. Redove Timočanina do sada su pojačali Miloš Stojanović, koji se posle izuzetno uspešne internacionalne karijere vratio u knjaževačku ekipu, zatim Uroš Nikolić iz zaječarskog Timoka i Nikola Petrović iz Radničkog iz Niša.\n„S obzirom da imam dosta sportskih prijatelja u Knjaževcu, lako smo se dogovorili o saradnji sa željom da doprinesemo uspehu Timočanina. Iako povratnik u Srpsku ligu, od knjaževačkog kluba očekuje se da ostvari veće rezultate i bolji plasman od puke borbe za opstanak. Za to će biti neophodno angažovanje još nekoliko pojačanja, pošto ekipu u srpskoligaškom društvu očekuje izuzetno jaka konkurencija“, izjavio je novi trener Timočanina.\nPrvu prijateljsku utakmicu u pripremnom periodu Timočanin igra naredne srede, 17. jula, protiv Radničkog iz Pirota, a mesec dana kasnije, 17. avgusta, počinje šampionat Srpske lige istok.\nPrevious: Preminuo Jovan Isakov\nNext: Knjaževčani ponovo najbolji – City games (Video)


Dragan Stojković Bosanac – Biografija 2020, Visina, Težina\nUkoliko pratite trenutno, ali i kroz dugi niz godina aktuelno i izuzetno popularno muzičko takmičenje „Zvezde Granda“, kroz koje veliki broj talentovanih kandidata iz različitih delova države i region pokušava da stekne afirmaciju i priliku da se ostvari u sferi građenja pevačke karijere, onda ste sigurno svedoci činjenice da je jedan od najstručnijih članova žirija ovog muzičkog takmičenja Dragan Stojković Bosanac.\nIako mu je svojstveno da ponekad zvuči „oštro“ i „preko“ kroz način na koji komentariše pevačke sposobnosti kandidata koje je u prilici da ocenjuje, Dragan Stojković je u stvari izuzetno objektivan i realan i svaki njegov stav koji on pretoči u komentar, zasnovan je na kompetentnom pristupu onome što je u prilici da čuje, tačnije što mu kandidati ponude.\nU želji da vam omogućimo da saznate više detalja koji se odnose kako na poslovnu, tako i na privatnu sferu života Dragana Stojkovića Bosanca, odlučili smo da za vas pripremimo i da sa vama podelimo njegovu biografiju.\nDragan Stojković, koji je poznatiji po svom nadimku Bosanac, rođen je u Sarajevu u kojem je proveo tek nekoliko godina najranijeg detinjstva i odakle se sa svojom porodicom ubrzo preselio u grad Konjic koji se takođe nalazi u Bosni i Hercegovini.\nU gradu Konjicu, Dragan Stojković je odrasto, u njemu je završio osnovno i srednje obrazovanje i u njemu je stekao svoja prva iskustva u sferi bavljenja muzikom, tačnije u sferi sviranja harmonike, u sferi komponovanja i u sferi stvaranja muzičkih aranžmana.\nOno što malo ljudi zna, jeste da je Dragan Stojković Bosanac zapravo poreklom srbin, to jest da je njegov otac poreklom iz Leskovca, dok mu je majka poreklom iz Šapca.\nMeđutim, kako je Dragan rođen i kako je odrastao na teritoriji Bosne i Hercegovine, on je progovorio na ijekavici i upravo na ijekavici govori i danas, kada već čitavih nekoliko decenija sa svojom porodicom živi u Srbiji, tačnije u Beogradu.\nUpravo zbog takvih činjenica, dakle što je progovorio na ijekavici i što i danas i dalje govori na ijekavici, Dragan Stojković je stekao nadimak Bosanac po kojem ga veći deo publike, kao i kolega pamti i prepoznaje.\nSvoju suprugu Dunju Stojković, Dragan je upoznao još kao dete, jer su zajedno živeli i odrastali u Konjicu.\nNjihova ljubav, započeta je u periodu kada su oboje pohađali srednju školu, a Dunjina odluka da se zbog želje da upiše Ekonomski fakultet u Beogradu preseli u Beograd, ujedno je bila odluka zbog koje se i Dragan preselio u Beograd.\nNaime, u želji da sačuva vezu sa devojkom koju voli i da bude pored nje, Dragan se po završetku srednje škole preselio u Beograd, gde je stanovao u vojnom hotelu i gde je najpre upisao Pravni fakultet.\nMeđutim, nakon dve godine studiranja, Dragan je shvatio da studije prava ipak nisu za njega, pa se shodno tome prebacio na Ekonomski fakultet, na kojem je i diplomirao, baš kao i njegova tada buduća supruga Dunja.\nDragan Stojković i ljubav njegovog života Dunja, odlučili su da stupe u brak nakon devet godina koje su proveli u kvalitetnoj i stabilnoj emotivnoj vezi, a njihov brak, sve do danas opstao je kao primer idealnog braka koji je ispunjen obostranom ljubavlju i poštovanjem.\nU braku sa suprugom Dunjom, Dragan Stojković je najpre dobio sina Aleksandra, a devet godina kasnije, dobio je i ćerku Aleksandru, koja se danas baš kao i njen otac bavi muzikom i koja je poznatija po svom nadimku Dzidza.\nSvoju decu, sina Aleksandra i ćerku Aleksandru, Dragan Stojković i njegova supruga Dunja, vaspitali su u skladu sa tradicionalnim vrednostima i shodno tome, naučili su ih da vrednuju moralne vrednosti koje po njihovom mišljenju treba da budu i da ostanu bliske doslovno svakom čoveku.\nU porodičnom domu Dragana Stojkovića, koji se nalazi u Beogradu, slavi se Sveti Jovan i tog dana, on je domaćin mnogim svojim kolegama, kao i prijateljima i članovima familije koji mu dolaze kao gosti.\nSvoju profesionalnu muzičku karijeru, kao harmonikaš, kompozitor i aranžer, Dragan Stojković Bosanac je započeo ranih osamdesetih godina prošlog veka i to sa svojim ansamblom.\nPevačka imena kao što su Ćazim Čolaković, Amela Zuković i Ferid Avdić, su pevačka imena sa kojima je Dragan Stojković najpre ostvario saradnju i to pomenutih, ranih osamdesetih godina prošlog veka.\nSredinom osamdesetih godina, Dragan Stojković Bosanac, sa svojim ansamblom, koji je potom preimenovao u orkestar, sarađivao je sa pevačkim imenima kao što su Bora Drljača, Ljuba Lukić, Halid Bešlić i Miloš Bojanić.\nVeć krajem osamdesetih godina, pevačkim imenima sa kojima je sarađivao Dragan Stojković Bosanac, priključila su se i pevačka imena kao što su Ana Bekuta, Milan Babić i Marinko Rokvić.\nOd početka devedesetih godina, pa sve do danas, Dragan Stojković Bosanac je sarađivao i sa mnogim drugim, uglavnom velikim imenima sa naše muzičke scene, kao što su na primer Biljana Jevtić, Aleksandar Aca Ilić, Merima Njegomir, Nada Obrić, Zorica Marković, Snežana Savić, Usnija Redzepova, Lepa Lukić, Milena Plavšić i mnogi drugi.\nSarađujući sa do sada pomenutim, ali i sa brojnim drugim imenima iz sveta muzike, Dragan Stojković Bosanac je snimio više od sto šezdeset različitih nosača zvuka.\nTrenutno, ali i gotovo čitavu deceniju unazad, Dragan Stojković Bosanac je aktivan kao član žirija muzičkog takmičenja „Zvezde Granda“, a uporedo sa tom formom poslovnog angažmana, Dragan je i dalje aktivan i kao kompozitor, kao autor muzičkih aranžmana i kao harmonikaš.\nIme i prezime: Dragan Stojković (Bosanac)\nDatum i mesto rođenja: Sarajevo\nZanimanje: Kompozitor, harmonikaš, aranžer\nInstagram: https://www.instagram.com/d.s.bosanac_official/ (@d.s.bosanac_official)\nPrevious Post:Sanja Marinković, voditeljka – Biografija 2020, Visina, Težina\nNext Post:Saška Karan – Biografija 2020, Visina, Težina


Drugarstvo pobedilo na fudbalskom terenu - SportJunior\n27. avgusta 2019. Anđela Stošić\tfk budućnost, fudbal, nove nade\nNa najlepšim fotografijama sa fudbalskih turnira, obično su neke situacije sa terena, fudbaleri u skoku, golmanske bravure, lopta u golu. Međutim, na fudbalskom turniru „Nove nade“, koji se već osam godina organizuje na terenima FK „Budućnost“ iz Zvečke kod Obrenovca, najlepša fotografija zabeležena je na klupi.\nDok su trajale pripreme za početak utakmice, jedan od igrača škole fudbala „Delux“ iz Obrenovca, imao je mali problem. Odvezala mu se pertla. Ali, stigla je pomoć prijatelja, pertla na kopački je bila savladana i ovi dečaci koji se spremaju za polazak u školu bili su spremni za početak utakmice. Ko je pobedio nismo upamtili, jer za nas ova pobeda, odnosno drugarstvo koje su pokazali ovi najmlađi učesnici turnira, za nas je sasvim dovoljna da upišemo tri boda ovim dečacima.\nNa samom turniru učešće je uzelo 50 škola fudbala iz Srbije, a na terenu je svoje umeće pokazalo preko 1000 malih fudbalera. Za organizatore svi su imali samo reči hvale, jer kako je istaknuto, ovaj turnir se već sada izdvaja po brojnosti, kvalitetu, ali i mnogim drugim detaljima vezanim za organizaciju. Organizator turnira, Živojin Kuzmanović je, ispred domaćina obećao da će se potruditi da sledeće godine još više dečaka, ali i devojčica zaigra na ovim terenim. Podrška je stigla i od veterana FK „Partizan“. Goran Kadenić, rukovodilac sekcije veterana crno-belih, istakao je da su svi naši proslavljeni reprezentativci prve fudbalske korake napravili na nekom ovakvom turniru i da mediji treba više pažnje da posvete ovakvim događajima.\nFoto: Vuk Ilić, Lokalne novine Obrenovac\n← Mlađi kadeti izgubili od Turske na oproštaju od turnira „Put zvezda“ u Moskvi\nVaterpolistkinje treće na turniru u Kikindi, pripremaju se za Evropski šampionat →


Stamenić: "U Mađarskoj falio samo gol" - Sportske.net\nStamenić: "U Mađarskoj falio samo gol"\nKrilni fudbaler novosadske Vojvodine Uroš Stamenić smatra da je u prvom meču sa mađarskom ekipom MTK nedostajao samo gol ali da igra iz drugog dela susreta treba da bude model za revanš koji je pred "Lalama".\nZagorčić: "Na pobedu u revanšu"Balkanci, danas bolje da niste izlazili na teren!"Duplo golo" u Budimpešti!Voša - Mrdaković napada MTK! (sastavi)Neka fudbalsko leto počne!\nFudbaleri Vojvodine u subotu su imali slobodan dan ali su već u nedelju počeli pripreme za revanš susret prvog kola kvalifikacija za Ligu Evrope koji će narednog četvrtka odigrati na stadionu "Karađorđe" protiv mađarske ekipe MTK.\nRezultat prvog meča (0:0) ostavio je pitanje prolaska u drugu rundu kvalifikacija otvorenim s tim što će Vojvodina u revanšu imati prednost domaćeg terena.\nMladi krilni fudbaler Uroš Stamenić u četvrtak je debitovao u prvom timu Vojvodine a posle svega tvrdi da je samo jedan gol u mreži mađarskog tima nedostajao da osećaj bude fenomenalan.\n"Presrećan sam zbog ostvarenja dečačkih maštanja i svestan sam da moram da nastavim u istom pravcu, s jakim treninzima i dobrim igrama. U susretu s MTK nedostajao nam je samo gol da krunišemo dobru igru i mislim da nam je drugo poluvreme iz prvog susreta pravi model za ostvarivanje pobede u Novom Sadu" kaže mladi Stamenić.\nVojvodina je u drugom delu susreta odigranom na stadionu Ujpešta u Budimpešti imala više od igre ali je izostala realizacija pa se očekuje da na stadionu "Karađorđe" izabranici Zlatomira Zagorčića poprave i taj segmenat svoje igre.\n"Ako uspemo da ponovimo takvu igru, siguran sam da problema nećemo imati i da ćemo proći u naredno kolo kvalifikacija za LE" poručuje Uroš Stamenić.\nRevanš utakmica prvog kola kvalifikacija za Ligu Evrope između Vojvodine i mađarske ekipe MTK zakazana je za 9. jul od 20 časova i 30 minuta.\nPoruka fudbalerima Vojvodine: ''Klub će poštovati vas, vi poštujte klub''


Beta 17. januara 2022. 20:25\nŠef delegacije EU u Srbiji Emanuele Žiofre rekao je večeras da EU vidi usvajanje ustavnih amandmana na referendumu u Srbiji kao pozitivan rezultat u jačanju nezavisnosti pravosudja.\nŽiofre je za RTS rekao da je za EU „dobra vest što su gradjani izašli na birališta i podržali reforme“.\nNaveo je i da bi EU volela da je izlaznost bila veća, ali je dodao da „to (procenat izlaznosti) ne utiče na rezultat referenduma“.\n„Svakako da su reforme dobre ako proističu iz konsenzusa, ali je rezultat od juče veoma jasan. Pozdravljamo što je ovaj korak napravljen“, rekao je Žiofre.\nUpitan da li će Brisel pratiti donošenje brojnih zakona kako bi se promene sprovele u praksi, on je odgovorio da su zakoni prioritet „jer postignuto mora da se primeni“.\n„Pozdravljamo nameru vlade da Venecijanska komisija ostane uključena u primenu. A EU će pomno da prati, ali i da podrži finansijski i tehnički implementaciju“, rekao je on.\nNapomenuo je da „ovde nije reč samo opriključivanju Srbije Uniji, već i o vladavini prava“.\n„Znamo da je to važan uslov za članstvo u EU“, rekao je on i naglasio da Srbija mora da radi na reformama, borbi protv korupcije i organizovanog kriminala, medijskoj strategiji i slobodama, i na većoj sigurnosti novinara.\nŽiofre je konstatovao da su pojedine partije koje podržavaju evropske integracije bile protiv reformi.\n„Nema konsenzusa na srpskoj političkoj sceni po ovom pitanju i to je razumljivo. Ono što je važno jeste da je na kraju dana većina izašlih birača zaokružila da“, rekao je on.\nUpita da li je Brisel mogao da učini nešto više od molbe kosovskim vlastima da se Srbima na Kosovu i Metohiji omogući izjašnjavanje na referendumu, on je rekao da je Priština bila javno pozvana da sprovede glasanje.\n„Pozvali smo Prištinu da sprovede iste procedure kao prethodnih godina, da dozvoli OEBS-u da broji glasove i transportuje glasačke listiće do birača… Žao nam je što na kraju nismo mogli da nadjemo način da ponove iste procedure kao ranije“, rekao je on.


Inspekcijski nadzor fabrike „Jura“ u Nišu | Insajder\nInspekcijski nadzor fabrike „Jura“ u Nišu\nInspektori rada od juče vrše inspekcijski nadzor u proizvodnom pogonu „Jure“ u Nišu zbog kontrole primene i poštovanja Uredbe o organizovanju rada u vreme vanrednog stanja i sprovođenja preventivnih mera u oblasti bezbednosti i zdravlja na radu, potvrđeno je za Insajder iz Ministarstva za rad, zapošljavanje, boračka i socijalna pitanja.\nInspekcijski nadzor koji je kod ovog poslodavca počet juče nastavljen je i danas, gde su zatečeni okupljeni radnici ispred pogona, navodi se u odgovoru Ministarstva, .\nJučerašnji vanredni terenski inspekcijski nadzor izvršen je u prisustvu zaposlenih iz Pravne službe poslodavca, napominju u Ministarstvu. U vreme vršenja nadzora, ističu, u proizvodnom pogonu je zatečen veoma mali broj zaposlenih, a ispred fabrike nije bilo okupljenih radnika, koji su tokom jutra i prepodneva, prema izjavi predstavnika poslodavca odbijali da uđu u proizvodni pogon i počnu sa radom.\n„Poslodavac se obratio Institutu za javno zdravlje u Nišu 8.aprila kako bi epidemilog Instituta obišao i dao preporuke o načinu organizovanja rada“, kažu u Ministarstvu.\nNaglašavaju da je poštovanje mera bezbednosti i zdravlja na radu, kao i preventivnih mera radi sprečavanja širenja koronavirusa obavezno, a organizovanje rada mora biti u skladu sa preporukama epidemiologa.\nDodaju i da će po završetku inspekcijskog nadzora javnost biti obaveštena.\nZbog trenutne situacije u vezi sa koronavirusom, fabrika „Jura“ privremeno je prekinula rad od 27. marta do 3. aprila, a ogranak u Nišu nastavio je sa radom 6. aprila.\nRadnici fabrike odbili su da nastave sa radom, zahtevajući da poslodavac obustavi rad na dve nedelje.\nU ogranku ove kompanije u Leskovcu, nakon sastanka gradonačelnika Gorana Cvetanovića sa rukovodstvom kompanije napravljen je dogovor da, zbog situacije sa koronavirusom, 50 radnika radi na 5.000 kvadrata.\nU Ministarsvu napominju da je u Leskovcu rad uspostavljen prema preporukama epidemiologa poštujući savete struke i preventivnih mera.


Zvuci njihovih praznih stomaka čuju se jače od onih s malih ekrana o Srbiji u koju hrle strani investitori - Jutarnji GLASnik\nImaju li radnici „privilegiju“ da smeju da štrajkuju?\n„Mi smo ono što stvaramo“ – slogan kragujevačkog Fijata više nego ikad odražava pravo stanje stvari, jer skoro 20 dana radnici Fijata, umesto automobila, stvaraju bolje uslove za rad – štrajkujući.\nTako je u Valjevu, dok u Smederevskoj Palanci fabričke hale Goše odavno ne rade. Oni koji proizvode šinska vozila, nateranu su da sednu na prugu, jer od plate ni „p“.\n„Imamo jednu propagandu koja ide iz Vlade Srbije jer se stranim investitorima neprekidno šalje poruka: Dođite u Srbiju, daćemo vam sve, a zauzvrat, dobićete bagatelnu radnu snagu, ništa ne brinite, sindikati nisu mnogo jaki, određene držimo pod kontrolom, tu neće biti nekog bunta, izvući ćete iz Srbije ekstra profit. I to je moglo da ide neko vreme, izjavila je Ranka Savić iz Asocijacije slobodnih i nezavisnih sindikata.\nA onda je „jeftina“ radna snaga rešila da pokaže da je snaga, a ne samo jeftina. Pred „tihim pritiskom“ predsednika i premijerke da obustave štrajk, radnici ne bi trebalo da pokleknu – konstatuje profesor Pravnog fakulteta Union, jer da, štrajk je legitimno sredstvo borbe, zakonom i ustavom zagarantovano.\n„Čini mi se da, u slučaju sloma štrajka, alternativa ne postoji i da će se onda nastaviti sa još gorim izrabljivanjem radnika i uskraćivanjem njihovih osnovnih prava, što će nas do kraja dovesti do toga da učestvujemo u jednoj trci do dna, gde neprestano pomeramo tu donju granicu koliko mi sami sebe možemo da prodamo kao jeftinu i obespravljenu radnu snagu“, kaže Mario Reljanović, profesor radnog prava Pravnog fakulteta Union.\n„Pa ti strani investitori su toliko hrlili, onako u buljucima su stajali na granici sa Srbijom, da ovaj mali radnički, početni bunt za ista može da ih spreči da dođu“, rekla je Ranka Savić.\n„Pogrešna je politika da samo ako ćutimo, pognute glave, da smo mi dobri kao zemlja za investitore“, rekao je Reljanović.\nTagged FABRIKE, INVESTITORI, RANKA SAVIĆ, SINDIKATI, ŠTRAJK


Spore strukturne reforme koče evrointegraciju Zapadnog Balkana | EurActiv Srbija\nVlahović je na Samitu ministara finansija, guvernera i direktora poreskih uprava Zapadnog Balkana u Bečićima, upozorio da niska konjuktura u EU i sporiji rast u evrozoni mogu imati negativne implikacije i na taj region.\n"Regon Zapadnog Balkana je povezan sa privrednim kretanjima u EU jer obavlja 90 odsto robne razmene sa zemljama evrozone odakle dolaze i najveći investitori", rekao je Vlahović 14. juna.\nPodsetio je da je svetska kriza 2008. godine "produbila fiskalne i eksterne deficite i u zemljama Zapadnog Balkana".\nVlahović je rekao da je Srbija zbog globalne krize spoljni dug sa 30 odsto bruto domaćeg proizvoda (BDP) 2014. godine podigla na skoro 70 odsto.\n"Trgovinski rat SAD i Kine usporava rast zemalja u evrozoni, Italija je u tehničkoj recesiji, Nemačka dramatično usporava rast, u Turskoj pada konjuktura i to sve upozorava da sve zemlje Zapadnog Balkana moraju da imaju adekvatne odgovore na potencijalne krizu", rekao je Vlahović.\nDodao je da je "potrebno stvoriti fiskalni prostor za moguće intervencije u slučaju krize, nastaviti strukturne reforme i biti oprezan sa povećanjem potrošnje."\nVlahović je istakao da bi zemlje Zapadnog Balkana trebalo da podignu privredni rast sa oko prosečnih 3,6 odsto na pet odsto da bi dostigle zemlje centralne Evrope i zato je neophodno nastaviti reforme i povećati saradnju u regionu.\nGuverner Centralne banke Crne Gore Radoje Žugić rekao je da ta zemlja unapredila stabilnost bankarskog sistema jer je bila "rekorder u lošim kreditima ali je uspela da postane rekorder i po brzini njihovog smanjenja".\n"Imali smo tri male banke koje su mogle da potkopaju stabilnost celog sistema ali su one sada u stečaju i stabilnost bankarskog sistema je očuvana jer smo otkinuli kontaminirani deo", rekao je Žugić.\nOn je kazao da sada u Crnoj Gori rastu depoziti u bankama, da se povećava likvidnost i raste poverenje u bankarski sektor.\nPrioritet je prema njegovim rečima, jačanje supervizije, sprečavanje pranja novca i više prevencije i finansijske edukacije.\nViceguverner Hrvatske narodne banke Mihael Faulend kazao je da "male zemlje moraju koristiti svaku dobru godinu za jačanje zaliha".\n"Hrvatska niz godina ima suficit na tekućem računu od četiri do pet odsto BDP-a i apresijacijske pritiske na kurs", rekao je Faulend.\nNaveo je da je Hrvatska usvojila strategiju uvođenja evra i da se očekuje da će ta valuta postati novčana jedinica 2023. ili 2024. godine.\nGuverner Centralne banke Kosova Fehmi Mehmeti rekao je da "nisu nasledili nikakav bankarsku sistem već da su ga gradili od početka i da je prva banka na toj teritoriji bila nemačka koja je donela dobru praksu koju je sledilo i ostalih devet banaka koliko sada posluje na Kosovu".\nOn je rekao da je nivo loših bankarskih kredita 2,6 odsto a da krediti godišnje rastu 11 odsto.\nOrganizator je ovogodišnjeg Samita ministara finansija, guvernera i direktora poreskih uprava regiona je Savez ekonomista Srbije, uz partnerstvo magazina NIN.


Vučić: Srbija neće ostaviti na cjedilu Srbe u BiH @ Cafe.ba\nKemal Malovčić: Da nije bilo mene Šerif nikada Ivan Ivanović pitao Moniku Beluči šta čini muškarce OVO NIJE VIĐENO U “GRANDU”: Djevojke IZGLEDOM raspametile Karleuša izvrijeđala Viki, ali ova joj nije ostala Vučić: Srbija neće ostaviti na cjedilu Srbe u BiH Bosna i Hercegovina\nIzvor: FoNet 31.05.2016 u 15:43 h\nPredsjednik Vlade Srbije Aleksandar Vučić razgovarao je danas u Beogradu s članom Predsjedništva BiH iz reda srpskoga naroda Mladenom Ivanićem, koji je premijera upoznao s novonastalim pogoršanjem političkih prilika i međunacionalnih odnosa u BiH.\nPredsjednik Vlade Srbije Aleksandar Vučić razgovarao je danas sa srpskim članom Predsjedništva Bosne i Hercegovine, Mladenom Ivanićem, koji je premijera upoznao sa novonastalim pogoršanjem političkih prilika i međunacionalnih odnosa u BiH. Vučić je poručio da Srbija neće ostaviti na cjedilu Srbe u BiH.\nIvanić je tokom razgovora o situaciji u BiH ocijenio da se Srbi u BiH, poslije mnogo godina, ponovo osjećaju usamljeni i da strahuje od nastavka preglasavanja u organima BiH, koje je počelo odlukom o popisu, kao i od ugrožavanja nacionalnih interesa Srba u BiH.\nVučić se zahvalio Ivaniću na informacijama, kao i na odgovornom postupanju u zaštiti vitalnih interesa, kako Bosne i Hercegovine, tako i interesa srpskog naroda u njoj.\n"Srbija želi dobre i najbliže odnose sa Bosnom i Hercegovinom, ali Srbija ne može i neće nikada ostaviti na cjedilu srpski narod u BiH", rekao je Vučić.\nVučić i Ivanić su dogovorili češće susrete i razmjenu informacija i mišljenja, navodi se u saopštenju.\nNikolić: Političari podstiču tenzije\nSrbija već godinama ulaže velike napore da očuva stabilnost regiona, ali nema uvijek punu podršku susjednih zemalja, rekao je predsjednik Srbije Tomislav Nikolić u razgovoru sa srpskim članom Predsedništva Bosne i Hercegovine Mladenom Ivanićem.\nNikolić je istakao da pojedini političari, zarad uskogrudih, a kratkoročnih političkih benefita, često podstiču tenzije među narodima koji žive u regionu i na taj način nanose ogromnu štetu procesu pomirenja.\n"To se posebno odnosi na Bosnu i Hercegovinu u kojoj se stanje ubrzano pogoršava", rekao je Nikolić.\nIvanić je rekao da istupi poglavara islamske vjerske zajednice i katoličke crkve u Bosni i Hercegovini, kao i retorika političara iz Federacije Bosne i Hercegovine, vraćaju građane u rane devedesete godine prošlog vijeka. Prema njegovim riječima, to se mora zaustaviti, jer takvi postupci ugrožavaju mir i stabilnost i stvaraju nesigurnost, posebno kod pripadnika srpskog naroda.


Vučić: Nova lista inovativnih lekova, razmišljamo da vrtići budu besplatni - Blitz RS - Vesti\n„Imam jednu ekskluzivnu vest, posebno za ljude koji boluju od dijabetesa, hepatitisa C, eventualno raka dojke ili raka debelog creva, ili nekog drugog malignog oboljenja – ove godine, sada idemo sa novom listom inovativnih lekova i to do sada sa najvećom sumom novca koju ulažemo“, rekao je Vučić u intervjuu za Televiziju Tanjug.\nVučić je izneo podatak da je u tu svrhu do sada najviše bilo uloženo 2020. godine i to oko 23 miliona evra.\nSada su ta ulaganja 53 miliona evra, što je više nego dvostruko više, naglasio je Vučić.\n„To je neverovatna suma novca i mislim da će biti svi koji boluju od tih bolesti biti ohrabreni, jer će dobiti negu kao u najrazvijenijim zemaljama sveta“, rekao je Vučić.\nVučić je kazao da postoji čisti politički interes nekog ko ne želi da vidi ono što se dešava, jer postoje politički akteri koje podržavaju iz ličnih interesa.\nOn je ukazao da je prosečna plata 2012. bila 340 evra, a danas je 610 evra.\n„Ako je 340 veće od 610, ne mogu da se saglasim da je to mali pomak za samo nekoliko godina. Pokažite mi takav pomak u nekoj evropskoj zemlji, teško ćete naći „, rekao je Vučić.\nPodsetio je da u Srbiji u 50 godina nisu izgrađene ili obnovljene bolnice i klinički centri koliko je u poslednjih sedam godina i to su činjenice.\n„Jesmo li izgradili tri kovid bolnice za tri meseca, Klinički centar Niš, gotov je i Klinički centar Beograd, a za neki dan otvaramo i kardiovaskularnu kliniku u Beogradu, koja je najbolja u ovom delu Evrope. Mi smo toliko novca uložili u opremu, najskuplju, sve najveće svetske firme“, dodao je Vučić.\n„Za četiri godine plata u Srbiji 1.000 evra“\nAleksandar Vučić izjavio je da će, prema planu, za četiri godine prosečna plata u Srbiji biti 1.000 evra i dodao da će tada u Beogradu biti do 1.260 evra, pošto je u glavnom gradu već sada iznosi 780 evra.\nVučić je, na pitanje kako komentariše tvrdnje opozicije da se vlast merama za pomoć mladima i penzionerima dodvorava narodu, zapitao – a kakva je mera bila ona kada su se smanjivale plate i penzije jer je prethodna vlast uništila zemlju i da li je i to bilo dodvoravanje narodu.\n„Javni dug je rastao poput rakete, geometrijskom progresijom. Tako je na kraju 2012. godine bio 56 odsto, a sada je ispod toga. Posle poplava i korone“, naveo je Vučić.\n„U Beogradu je trenutno 780 evra, u Novom Sadu oko 700 evra, a u Boru oko 660 evra“, naveo je Vučić.\nGovoreći o energentima, Vučić je istakao da su rezerve gasa u Banatskom dvoru povećane na 110 miliona kubnih metara, što je za 15 do 20 dana, a da nafte ima za nešto više od mesec dana.\n„To su ogromne rezerve i povećavamo ih i danas“, rekao je Vučić i dodao da su kupljene i velike količine hrane za rezerve i da zato građani ne treba da prave rezerve, da ima dovoljno soli, pasulja, graška, brašna, pšenice, kukuruza i da u Srbiji neće biti gladi.\n„Uvozićemo nekvalifikovanu radnu snagu“\nPredsednik Vučić izjavio je da prvi put put beleži povratak lekara iz Nemačke, pa čak i medicinskih šestara, jer plate u našoj zemlji rastu i da nema nedostataka ni drugog visikostručnog kadra.\nNaglasio je da nedostaju zanatlije sa srednjom stručnom spremom i niskokvalifikovani radnici koje sada već počinjemo da uvozimo.\n„U ovom trenutku na Moravskom koridoru više od 1.000 radnika su Indijci i Turci. U Beogradu na vodi rade ljudi iz BiH, pre svega iz Federacije BiH i iz Indije i dugih zemalja“, rekao je Vučić.\nOn je rekao da se pažljivo proučava model rešavanja ovog problema koji je primenila Hrvatska, koja proporcionalno broju stanovnika ima još veći broj stanovnika od Srbije.\n„Moramo da pronađemo način da vratimo deo vozača, vodoinstelatera, eklektričara, bravara, zavarivača… Jedva da imamo dovoljno mašinoviđa. Mislim da ih je svega 11 ili 15 za vozove do 200 kilometara na sat“, rekao je predsednik Srbije.\nVučić je rekao da će deo nedostajuće radne snage da dolazi iz zemalja regiona, gde su plate niže nego u Srbiji, a nezaposlenost veća i da će ljudima koji iz okolnih zemalja budu dolazili u Srbiju da rade, biti priznavan staž.\n„Nemačka se promenila, to što je rekao Šolc, ne bi Merkelova“\nPredsednik Srbije ocenio je da se Nemačka promenila, ukazujući da je izjava kancelara Olafa Šolca o razlici između Ukrajine i Srbije bila površna i iznenađujuća, te da bi zapad želeo da zaboravi slučaj agresije na našu zemlju.\nVučić je na pitanje o ukrajinskoj krizi kazao da je to svetska kriza, koju ne može da komentariše.\nMeđutim, ističe da je razmišljao i odlučio da komentariše izjavu kancelara Šolca, za kojeg je kazao da je ozbiljan političar, što, kako je dodao, ne može da kaže za sve političare u Nemačkoj.\n„Do juče sam to mogao da kažem za sve političare u Nemačkoj, sada više ne. I Nemačka se promenila. On je ozbiljan političar, kojeg sam sreo na turneji predstavljanja naših reformi 2016.u Hamburgu, kada je bo gradonačelnik. Ozbiljan, temeljan čovek, sa kojim sam imao težak i dobar razgovor. On je čovek koji je vrlo oprezan, ozbiljan i odgovoran, i zato me njegova izjava, za koju mislim da je bila površna, iznenadila“, rekao je Vučić.\nKazao je da ne bi nekom težom izjavom da pogorša poziciju Srbije, jer i u Nemačkoj, kao i u Srbiji ima dovoljno ljudi koji bi radili na pogoršavanju tih odnosa.\n„Šolc je rekao da su pokušavali da spreče genocid na KiM. Nikakvog genocida na KiM nije bilo. Nikada nijedan političar nije rekao da se tako nešto desilo. Bivša kancelarka Angela Merkel rekla bi da su sprečavali humanitarnu katasfrofu. To su dve stvari. Tako nešto se Merkel ne bi desilo, to su ogromne razlike“, istakao je Vučić.\nVučić je konstatovao da da njih, kako je rekao, po malo boli što predsednik Rusije Vladimir Putin koristi sve njihove slabostii svu slabost njihove agresije na SRJ i ponavlja slične argumente koje su oni tada koristili.\n„Srbija sigurna i bezbedna zemlja, odsečena glava mafiji“\nPredsednik Aleksandar Vučić primetio je da se građani Srbije iako sada zemlja ima najveći ekonomski rast, nostalgično sećaju života u komunizmu za vreme Josipa Broza Tita, pre svega zbog lepih uspomena, ali da se tada, kako kaže, ipak nije živelo bolje.\nVučić je izjavio da je njegov cilj da bude upamćen po nekoliko stvari – da zemlja nastavi da vodi politiku samostalnosti i nemešanja stranaca u odlučivanje o ministrima u srpskoj vladi, po politici mira i slobode, i po napretku ekonomije.\nPredsednik Vučić kaže da Srbija ulaže ogroman novac u ekološke projekte, da su ekološki protesti ispred zgrade Predsedništva demokratsko pravo, ali i da su među njima i političari koji dobijaju novac za organizaciju tih protesta.\nVučić je poručio da je Srbija veoma sigurna i bezbedna zemlja i da građani ne treba ničega da se plaše, pošto je hapšenjem Belivukove grupe odsečena glava mafiji.


Veliki pad Nemačke: Francuska ubedljivo preuzela kormilo evropskog rasta | Blok vesti\nHome Dijaspora Veliki pad Nemačke: Francuska ubedljivo preuzela kormilo evropskog rasta\nVeliki pad Nemačke: Francuska ubedljivo preuzela kormilo evropskog rasta\n1 фебруара, 2022\nIako Nemačka decenijama unazad važi za evropsku najjaču ekonomiju nova statistika opovrgava njenu otpornost. Najnoviji podaci govore da se Francuska pokazala sada kao zemlja sa najbržim izlaskom iz krize, ali i da su mnoge druge zemlje iza sebe ostavile Nemačku.Original Article\nPrevious articleDNEVNI HOROSKOP: Pred pripadnicima ovog znaka je TEŽAK IZAZOV – Skupite hrabrosti i snage za današnji dan!\nNext articleVeliki manevri Tihookeanske flote: 20 brodova započelo vojne vežbe\nŠefica diplomatije Velike Britanije: Obučavamo vojsku BiH kako bi se odbranili od ruskog uticaja\nPolicija u Šri Lanki suzavcem rasterala demonstrante koji traže ostavku predsednika\nVUČIĆ JE IMAO I VIZIJU I HRABROST: Gradonačelnik LJubljane Zoran…\nGRADONAČELNIK LJubljane Zoran Janković rekao je za "Juronjuz" da je Beograd na vodi simbol Beograda, i da predstavlja fascinantan primer razvoja Srbije.\nZAGREB SPREMA KONTRAMERE: Brane ubice dece i idu još žešće…\nMI POZICIJU NE MENJAMO Ana Brnabić: Nadamo se da nas…\nPOGORŠALO SE STANJE RATKA MLADIĆA: Generalov sin govorio o zdravstvenom…\nDARKO Mladić, sin generala Ratka Mladića, rekao je danas da se stanje njegovog oca pogoršalo i da je on veoma loše.\nPARLAMENT PRVI PUT BEZ ALBANACA: Na ponovljenim izborima u Velikom…\nPRVI na listi Koalicije Albanaca doline Šaip Kamberi nije uspeo da izbori poslaničko mesto u novom sazivu Skupštine Srbije, pošto je na drugi put ponovljenim izborima u Velikom Trnovcu, kod Bujanovca, osvojio 598 glasova, a za osvajanje mandata bilo mu je potrebno 611 glasova.\nFELJTON - RASKOL U EMIGRANTSKOJ VLADI: Ko je kriv za…\nNAKON stabilizacije prilika po izlasku iz zemlje, počela se umirivati i dinamika života jugoslovenskih izgnanika, do tada uzburkana ratnim dešavanjima.\nSrđa Anđelić o knjizi „Eva i njen Roksi“: Trebala mi…\nScenarista i pisac Srđa Anđelić bio je gost večerašnje emisije "Pregled dana" gde je, između ostalog, govorio o knjizi za decu "Eva i njen Roksi", koju je nedavno objavio.\n"Počeo je vikend političke telefonske diplomatije. Nemački kancelar i francuski predsednik telefonom pozivaju ruskog predsednika na pregovore sa Ukrajincima," kazao je na početku "Pregleda dana" Goran Dimitrijević.\nDve godine korona izolacije odvikle su nas od planiranja putovanja, masovnih okupljanja, pa i od odlazaka na velike koncerte. Ovog proleća se to vraća u normalu, barem u regionu. Čini se da velika svetska imena, uz izuzetke poput Iron Maidena još nekih, zaobilaze Srbiju. A u zemljama oko nas iz večeri u veče spektakli kakve smo do pre 8 - 9 godina i mi redovno gledali u Areni i na Ušću.\nPred poslanicima starog saziva, gotovo jednostranačke skupštine Srbije, predsednik će položiti zakletvu u utorak i započeće novi petogodišnji mandat. Prethodnu zakletvu 2017. obeležilo je prebijanje okupljenih građana koji su protestovali u blizini parlamenta. Gala prijem tada je priređen u Palati Srbija i trebalo je da podseća na Titova slavna vremena. Ovog puta, svečanost za novi mandat priprema se u Vili Obrenovića u Smederevu.\nKružni tok srpskog puta\nRat u Ukrajini ušao je u četvrti mesec. Svi koji o njemu govore, kao da polako odrađuju planirane uloge, šalju iste poruke, ili dolaze na skupove podrške ili proteste. Slično se ponašaju i ministri u srpskoj vladi. Ministarka energetike podržava evropska pravila i norme, i takva nam je kaže i vlada potrebna. Ministar policije, stručnjak za incidentne izjave, sinhonizovano, objašnjava da nema nikakvih sankcija prema Rusiji, jer je to stvar morala. Premijerka se i sama bori, dok se divi borbi predsednika. Za to vreme još jedan malobrojni protest protivnika ruske invazije.\nFOTO Najslađa scena posle finala, iliti kako je Marselo rastopio…\nVećina želi autoritarnog lidera i savez sa Rusijom, najmanja podrška…\nNajveći broj građana bi se obradovao ako bi Srbija odustala od EU i ako bi formirala savez sa Rusijom, dve trećine njih veruje da je za rat u Ukrajini najodgovorniji Zapad, a za polovinu ne bi bio problem ako bi nam EU vratila vize. Istovremeno, više od 60 odsto građana misli da je za našu zemlju najbolje da u ovom trenutku ima jednog jakog lidera koga bi svi slušali, jer “samo čvrsta ruka može da nas izvede iz krize”. Polovina građana veruje samo provladinim medijima, a od televizija najviše veruju RTS-u, pokazuje najnovije istraživanje Crte koje će uskoro biti objavljeno, a u koje je Istinomer imao uvid.\nNevreme u Ivanjici i Sjenici uništilo zasade malina\nOlujno nevreme, praćeno gradom, zahvatilo je sela na planinama Javor i Golija, na području između Ivanjice i Sjenice i pričinio štetu na usevima i zasadima maline, prenose mediji.\nUkrajinac pobegao od bombi na biciklu\nArif Bagirov (45) uspeo je da pobegne iz Severodonjecka, grada na istoku Ukrajine koji je pod žestokim napadom ruskih snaga. Njegovo bekstvo ne bi bilo toliko neobično da put od 70 kilometara do mesta Bakmut nije prošao na biciklu.\nU narednih 30 godina Srbija će izgubiti petinu stanovnika\nU protekle dve decenije broj stanovnika Srbije se smanjio za milion i danas iznosi 6,87 miliona. Ovakav trend će se nastaviti, tako da bi prema projekcijama domaćih demografa u Srbiji 2050. moglo da živi 20 odsto manje građana, što bi Srbiju učinilo jednom od država koja najbrže gubi stanovnike u svetu.\nDnevna štampa za nedelju, 29. maj\nMeštani besni, kamioni im razaraju puteve\nPonovo su u centru pažnje kamioni angažovani za kompanije koje grade autoputeve Pojate - Preljina - Požega. Ne prođe ni par meseci, a da se ne pojavi novo selo sa identičnim problemom. Meštani u selima kod Čačka kažu da im teški kamioni koji prevoze materijal razaraju lokalne puteve, dok prašina uništava voćnjake.\nProblemi u Parizu: Kasni početak Lige šampiona zbog ogromnih gužvi…\nFudbaleri Liverpula i madridskog Reala večeras igraju finalni meč u Ligi šampiona, ali je početak meča odložen zbog ogromnih gužvi ispred stadiona. Navodno mnogobrojni navijači Liverpula nisu uspeli da uđu na stadion, a trenutno je u toku ceremonija otvaranja finalnog meča. Prema poslednjim informacijama, meč bi trebalo da počne oko 21.35\n“Bila je čast biti deo ovog kluba”: Abramovič se oprostio…\n(Beta) – Dosadašnji vlasnik Čelsija Roman Abramovič izjavio je danas da je bila velika čast biti na čelu tog fudbalskog kluba i poželeo novim vlasnicima puno uspeha u budućnosti. “Prošla su skoro tri meseca otkako sam izneo svoju nameru da prodam Čelsi. Tokom tog vremena, tim je naporno radio da pronadje pravog čuvara za Čelsi […]\nVulin: “Srbija neće uvoditi sankcije Rusiji”\n(Beta) – Ministar unutrašnjih poslova Aleksandar Vulin izjavio je danas da Srbija nije uvela i neće uvoditi sankcije Rusiji. “Evropa je skup teritorija, ne skup država, niti ih ko šta pita, niti o sebi sami odlučuju, drugi im biraju i prijatelje i neprijatelje. Srbija je jedna od poslednjih država u Evropi, država koja nije uvela […]\nDodik: “Podržavamo podizanje optužnice za zločine nad civilima na Petrovačkoj…\n(Beta) – Srpski član Predsedništva BiH Milorad Dodik objavio je da Republika Srpske podržava podizanje optužnice protiv hrvatskih oficira za ratni zločin na Petrovačkoj cesti 7. i 8. avgusta 1995. godine nad srpskim civilima – decom, ženama i starcima. “I mi u Republici Srpskoj podržavamo Tužilaštvo za ratne zločine Srbije i podizanje optužnice protiv počinilaca […]\nRat u Ukrajini: Rusija potpuno fokusirana na područje Donbasa; Kijev…\nDevedeset četvrti dan rata u Ukrajini. Ruske snage preuzele kontrolu nad Hersonskom oblasti i delom Zaporoške oblasti. Ukrajinski ministar spoljnih poslova Dmitro Kuleba saopštio je nakon telefonskog razgovora sa američkim državnim sekretarom Entonijem Blinkenom da u Ukrajinu stiže još teškog naoružanja. Najvažnije vesti o ratu u Ukrajini, i ukrajinskoj krizi, pročitajte na sajtu Nedeljnika. 20.01 […]\nNovi premijer Slovenije saradnike bira pomoću Galupovog testa\nZa odabir ljudi koji će preuzeti važne dužnosti, novi premijer Slovenije Robert Golob se služi svojim korporativnim iskustvom, pa su tako svi parlamentarci iz njegove stranke morali da odgovore na 12 pitanja iz Galupovog testa, kojim se u preduzećima meri angažovanost zaposlenih i njihova motivacija za rad. Reč je o testu koji daje analizu vrednosti, […]


Problemi aktivne plivačke karijere i školskih obaveza za plivače - srednjoškolce i studente\nNaš glavni grad Beograd, koji na svojim srednjoškolskim i visoko-školskim ustanovama ima nekoliko desetina hiljada polaznika i mogli bi slobodno reći jednu malu vojsku (preko 1000) malih sportista polaznika, a na našu veliku žalost samo mali deo njih nastavi i profesionalno da se bavi plivanjem. Za većinu njih čitava sila koja se sastoji od porodice, trenera, lekara i drugih stoji čvrsto iza njihovih sportskih uspeha, godinama se ulaže u njihov kako fizički tako i mentalni razvoj, a društvo koje bi trebalo da ih prihvati i nastavi sa zdravim osnovama njhovog daljeg razvoja, često ostaje gluvo i nemo. Zbog čega je to tako? Da li našem društvu i zaista manjka malo sluha i volje, ili je nešto drugo u pitanju? Šta je to što nas čini sebičnim u presudnim trenucima razvoja jednog mladog čoveka. Školski sportski savezi bi trebali imati vitalnu ulogu u kultivisanju pozitivnih iskustava za učenike - sportiste. Nije li poražavajuća činjenica da gotovo 60% svih koji upišu neku visoku školu dolazi bez jednog od osnovnih kulturoloških dostignuća, bez poznavanja osnova plivanja. Srednje i visoko školske ustanove i njihovi sportski programi (ako ih uopšte ima), trebali bi pomoći đacima i studentima u postizanju uspeha u dostizanju životnih veština, kako na akademskom nivou, tako i na sportskom planu, a skladno tome evoluirali bi i i školski sportovi na drugim područjima.\nAko je uspeh jednog vrhunskog sportiste - studenta baziran jedino na pobeđivanju i postizanju ciljeva na takmičenjima za svoj fakultet ili na profesionalnom nivou, to bi moglo znatno naškoditi samopouzdanju jednog mladog sportiste i njegovim budućim ciljevima. Na sreću, većina onih koji su na ovaj ili onaj način uključeni u školski sport deli pozitivne vrednosti, uključujući i učenje životnih sposobnosti potrebnih za uključenje u normalan svakodnevni život.\nU nastavku teksta želimo da izdvojimo pojedine informacije o očekivanjima sportista - studenata i njihovih roditelja.\nOčekivanja sportista-studenata da se sportom bave na fakultetu i da postanu profesionalci\nMnogi sportisti još od malih nogu veruju u to da će ostati da se bave sportom za koji su se opredelili. U stvari prema jednom istraživanju, čak 70% učenika sportista, smatra i očekuje da će se takmičiti i za vreme boravka na fakultetu. U stvarnosti, samo 6% sportista srednjoškolaca će se eventualno takmičiti kada bude bilo na visokoškolskom nivou. Osim toga, negde oko 17% njih očekuje da će se izabranim sportom baviti profesionalno, iako na kraju manje od jedne petine jednog procenta njih i zaista ostane da se bavi profesionalno odabranim sportom.\nUkoliko indentitet jednog studenta postane isključivo usmeren na sport, a on ili ona ga ne uspeju podići na viši nivo, njhova vera u budućnost može biti ozbiljno uzdrmana. Roditelji i treneri moraju biti veoma oprezni kada se radi o malim sportistima i njihovim uverenjima u budućnost, što znači da ih od malih nogu treba pravilno usmeravati da nauče da balansiraju između školskih obaveza, sporta, društvenog života, porodice i drugih interesa koji se odvijaju oko njih.\nKako bi roditelji trebali uključiti sebe i na koji način bi trebali biti proaktivni\n1. Roditelji bi trebali nastojati da budu pozitivan činioc svog malog sportiste. Gotovo 80% učenika i studenata sportista i veruje da njihovi roditelji rade dobar posao jer ih usmeravaju da misle i rade pozitivno za sebe;\n2. Jedna studija je pokazala da učenici / studenti sportisti jednostavno žele da njhovi roditelji imaju aktivan interes u njihovom sportu, da dolaze na njihova takmičenja, da ih ispraćaju na treninge, razgovaraju sa njima o sportu i pružaju psihološku motivaciju;\n3. Roditelji bi trebalo da primenjuju životne veštine aktivnim i učinkovitim komuniciranjem sa vlastitom decom o pitanjima kao što su emocionalna kontrola i uvažavanje drugih, a vežbanjem ovih sposobnosti i veština više će uspeti nego da se nadaju da će njihova deca to naučiti sama od sebe.\nLoš uticaj roditelja\nUtvrđeno je da često dolazi do lošeg uglavnom nenamernog ponašanja roditelja, koje svakako treba svesti na minimum. Davanje saveta i deljenje sopstvenog iskustva koje često može biti pogrešno od strane roditelja, navodi na loše ponašanje. Iako gotovo 80% roditelja veruje da ne bi trebalo imati nikakvog uticaja na odluke trenera, gotovo 30% učenika potvrđuje da im roditelji sudeluju sa tribina ali kod kuće o tome kako bi trebali plivati, u čemu u stvari greše i kako bi trebalo po njima to sve da izgleda. Na ovaj način mali sportista ostaje zbunjen i ima podeljeno mišljenje o tome šta bi zaista zapravo trebalo da radi, što umanjuje njegovu sposobnost da uspešno dostigne zacrtane ciljeve. Od roditelja se svakako očekuje ogromna motivacija i predanost ka detetu i pomoć oko svega što se ne tiče trenerstva i obuke, jer za to u stvari i postoji škola plivanja.\n1. Zbog svojih pozicija u različitim sportovima, treneri mogu imati puno uloga. Glavna uloga bi trebalo da bude pomoć učenicima / studentima sportistima kako na pravilan način da razviju životne veštine. Takođe bi trebalo sve sportiste tretirati podjednako, donositi odluke doslednošću, i često komunicirati sa svojim timom;\n2. Iako se čini da većina mladih sportista ima veoma pozitivno mišljenje o svojim trenerima, gotovo 30% ispitanika koji su prekinuli svoje karijere iz bilo kojih negativnih razloga, to su učinili uglavnom jer im se nije svideo način rada trenera i njegov pristup;\n3. Pozitivne osobine trenera koje najčešće ističu mladi sportisti su one koje uključuju podsticanje timskog rada, odlazak na plivačka takmičenja, podrška za sve sportiste ponaosob kao i takmičenje u zdravom sportskom duhu poštujući protivnika;\n4. Kao najčešće negativno ponašanje među trenerima, mladi sportisti navode isticanje favorita (ljubimaca trenera), koje pojedini treneri jednostavno ne umeju sakriti.\nPoruke trenera nekada mogu biti nejasne\nUspešni treneri prioritete daju akademskim i životnim veštinama isped pobeđivanja i takmičenja. Iako se učenici i studenti sportisti slažu da njhovi treneri prednost daju akademskim i životnim veštinama, ponekad sami postupci trenera mogu slati nejasne i konfuzne poruke:\n1. Kada se radi o isticanju akademskih nauka, više od 80% učenika i studenata sportista se slaže da im treneri naglašavaju nauke ispred sporta, ali zato se 66% izjašnjava da njihovi treneri ne bi opravdali izostanak sa treninga, iako je on povezan sa učenjem;\n2. Kada govorimo o trudu i angažovanosti trenera, gotovo 70% njih potvrđuje da se njihovi treneri trude da ih nauče važnim životnim lekcijama. Međutim iako će većina trenera dostojno kazniti onog sportistu koji naruši pojedina pravila koja se tiču takmičenja ili obuke, većina trenera će onog plivača koji je "zvezda" propustiti i oprostiti za načinjenu grešku, što u stvari nije u redu u očima ostalih plivača;\n3. Kada se radi o doslednom sprovođenju pravila, gotovo 80% sportista smatra da slede pravila i očekivanja koja sprovode, ali kada govorimo o životnoj veštini emocionalne kontrole, samo nešto više od polovine sportista ima pojam o tome da im treneri redovno kontrolišu emocije.


Sarajevski kiseljak otvorio novu fabriku u Kreševu – Vanjskotrgovinska komora BiH\nSarajevski kiseljak danas je u rad svečano pustio proizvodnu liniju nove tvornice u Kreševu. Riječ je o najvećoj strateškoj investiciji kompanije, ukupne vrijednosti veće od 20 miliona KM. Svečanosti otvaranja prisustvovao je i predsjednik Vanjskotrgovinske komore BiH dr.sc. Vjekoslav Vuković.\nNa svečanosti je istaknuto, između ostalog, da je u prošloj godini Sarajevski kiseljak u postojećim postrojenjima proizveo više od 120 miliona litara vode i osvježavajućih bezalkoholnih pića, te da će tehnološki iskorak i povećanje kapaciteta u novoj fabrici će omogućiti podizanje godišnjih proizvodnih količina kao i jačanje tržišnih pozicija kompanije.\nIz ove fabrike, koja se prostire na površini od 30.000 metara kvadratnih, na tržište će se uskoro plasirati negazirana prirodna mineralna voda Sara, a u narednom periodu je planirana i proizvodnja aromatiziranih voda i sokova.


BJANKO UGOVORIMA MILIONE DELE PRIVATNIM FIRMAMA Kako je Ministarstvo prosvete RS rešilo higijenu u školama – OnlineVesti\nby admin August 29, 2020, 8:42 am 1k Views\nPrema podacima Ministarstva prosvete i kulture RS, za dezinfekciju škola u prvom polugodištu biće isplaćeno 3,4 miliona maraka, ali odgovor koje će to firme raditi nismo dobili.\nNekolicina direktora osnovnih i srednjih škola kontaktirala je redakciju portala Srpskainfo i “EuroBlica” i dostavila sporne bjanko ugovore, a tragom te informacije saznali smo zanimljive stvari.\nDirektorima koji su se usudili postaviti pitanje zašto potpisuju sporne bjanko ugovore, sugerisano je da će imati problema s nadležnima iz Vlade RS, te da bi mogli ostati bez funkcije.\nSrpskainfo je u posedu bjanko ugovora, koji se dostavljaju direktorima škola u Srpskoj, a pojedinačna vrednost ugovora sa PDV, kako se navodi, veća je od 7.000 maraka. I dok se u ugovoru navodi kako je njegova vrednost sa PDV 7.020 maraka, te kako se cena neće menjati, u članu 5. ostavljen je prazan prostor za upis iznosa koji će biti isplaćen prodavcu!?\nTakođe, lično smo se uverili da se s jednom firmom potpisuje ugovor, a dezinfekciona sredstva ustanovama isporučuje potpuno druga firma.\n– Na nama je samo da potpišemo taj ugovor, a oni će kasnije upisati ukupnu cenu. Pa, i laiku je jasno da ovi ugovori nisu u skladu sa zakonom. Ako je već Ministarstvo prosvete RS bez tendera odabralo kojim će firmama isplatiti višemilionske iznose, onda su oni trebali i zaključiti ove ugovore, ali jasno je zbog čega to nisu uradili – objašnjava naš sagovornik.\nNaime, da je ministarstvo zaključivalo višemilionski ugovor, onda bi to bilo jasno kršenje zakona, jer nikakvog tendera nije ni bilo.\nDirektore “guraju” u kriminal\nNa ovakan način dve firme će na osnovu direktnih sporazuma sa školama uzeti višemilionske iznose!\n– Cene dezinfekcionih sredstava u ugovorima su “normalne”, ali ono što smo mi dobili ne iznosi ni par stotina maraka – tvrdi naš sagovornik.\nDodaje kako se s razlogom sumnja u kompletan postupak i način odabira firmi.\n– Ministarstvo nije u skladu s javnim nabavkama sprovelo proceduru nabavke dezinfekcionih sredstava za škole i ovim je direktore uvelo u kriminalne radnje. Direktori će, dakle, potpisati ugovor, ali neće oni plaćati ništa, već ministarstvo. Šta ako na kraju taj prodavac bude od nas tražio da mu isplatimo sredstva, jer smo mi potpisnici ugovora – upitao je sagovornik Srpskainfo.\nNi reči o firmama\nZbog svega navedenog obratili smo se juče Ministarstvu prosvete RS i tražili odgovore na koji način se troši milionski novac građana Srpske.\nIz ministarstva ni reči nije bilo o kojim firmama se radi.\n– U svim osnovnim i srednjim školama u Republici Srpskoj obezbeđeni su svi higijensko-epidemološki uslovi kako bi se nastavni proces odvijao nesmetano od početka školske 2020/21. godine, odnosno od 1. septembra. Vlada Republike Srpske obezbediće dodatnih 3.412.000 KM za potrebe prvog polugodišta školske 2020/21 godine, a koje će Ministarstvo prosvete i kulture RS distribuisati školama, kako bi iste nabavile potrebne količine dezinfikacionih sredstava za nesmetano odvijanje nastavnog procesa u vreme pandemije virusa korona – odgovorili su iz resornog ministarstva.\nDodali su i kako će Republička uprava civilne zaštite do 1. septembra, izvršiti dezinfekciju svih osnovnih i srednjih škola i đačkih domova, a pomoćno osoblje zaposleno u osnovnim školama i đačkim domovima će održavati školske prostore i dezinfekciju u skladu s preporukama Instituta za javno zdravstvo Republike Srpske.\nU razgovorima s direktorima škola u Republici Srpskoj izdvojio se komentar jednog, koji nam je takođe potvrdio da je na potpis dobio bjanko ugovor, identičan onome koji je u posedu Srpskainfo.\nDirektori dobijaju dokumente da bjako potpisu\n– Kada sam im postavio pitanje koje će to firme biti, odgovorili su kratko da ne pitam ništa i da će se ljudi iz tih firmi meni obratiti u narednom periodu – naveo je direktor koji je želeo ostati anoniman.\nOdgovora nema, ali je reakcija ekspresna\nMinistarstvo prosvete i kulture Republike Srpske regovalo je danas na tekst objavljen u “EuroBlicu”, ali je još jednom izbeglo da navede imena firmi kojima će biti isplaćen milionski iznos za nabavku dezinfekcionih sredstava u školama Srpske.\nMinistarstvo prosvete i kulture smatra da se radi o nužnom obezbeđivanju dezinfekcionih sredstava u svrhu bezbednog početka nastavnog procesa u novoj školskoj godini.\nPotvrdili su iz Ministarstva ono što smo pisali, da u konkretnom slučaju nisu sprovodili proceduru javne nabavke, te da je ukupan iznos koji je odvojen za dezinfekciona sredstva u školama u prvom polugodištu 3,4 miliona KM.\nMeđutim, najzanimljivije u svemu je deo u kojem se navodi kako je Ministarstvo prosvete i kulture RS “sa najboljom namerom zatražilo od škola da u najbržem roku nabave dezinfekciona sredstva kako bi spremno dočekali novu školsku godinu u vreme pandemije virusa korona”.\nBONUS VIDEO: Dezinfekcija vozila gradskog prevoza\nTUŽNA PRIČA O LJUDIMA Premijera predstave “Dogvil” u subotičkom pozorištu “Deže Kostolanji”


O čemu je Stefanović pričao sa glavnim ruskim bezbednjakom - 19.06.2019, Sputnik Srbija\nO čemu je Stefanović pričao sa glavnim ruskim bezbednjakom\nPotpredsednik Vlade Srbije i ministar unutrašnjih poslova Nebojša Stefanović razgovarao je danas sa sekretarom Saveta bezbednosti Ruske Federacije Nikolajem... 19.06.2019, Sputnik Srbija\n© Sputnik / Maksim Blinov / Uđi u foto-galerijuNikolaj Patrušev\nPotpredsednik Vlade Srbije i ministar unutrašnjih poslova Nebojša Stefanović razgovarao je danas sa sekretarom Saveta bezbednosti Ruske Federacije Nikolajem Patruševom o unapređenju saradnje srpske policije i ruskih bezbednosnih službi, budućoj saradnji u borbi protiv terorizma, kao i organizovanog i drugih vidova kriminala.\nTokom susreta u ruskom gradu Ufi, Stefanović je Patruševa upoznao i s poslednjim ugrožavanjem bezbednosti Srba na Kosovu i Metohiji, posebno ukazavši na slučaj u kome je pretučen i predstavnik Ujedinjenih nacija, saopšteno je iz Ministarstva unutrašnjih poslova Srbije.\nTom prilikom, srpski ministar je izjavio i da je to samo još jedan od dokaza da, zahvaljujući predstavnicima prištinskih institucija, na Kosovu i Metohiji nema vladavine prava i zakona, zbog čega je bezbednost Srba dodatno pogoršana.\nSekretar Saveta bezbednosti Rusije Nikolaj Patrušev\nStefanović je zahvalio Patruševu i na principijelnoj podršci Rusije Srbiji povodom statusa Kosova i Metohije, ali i u vezi sa drugim pitanjima koja se tiču južne srpske pokrajine.\nSekretar ruskog Saveta bezbednosti Patrušev potvrdio je stav Rusije da podrži Srbiju na predstojećoj Generalnoj skupštini Interpola kako bi se sprečio prijem takozvanog Kosova.\nStefanović boravi u dvodnevnoj poseti Rusiji povodom 10. Međunarodnog skupa visokih zvaničnika zaduženih za pitanja bezbednosti, saopšteno je iz MUP-a.


posted on Feb. 02, 2014 at 11:20 pm 02. February 2014\nNova unapređena verzija drugog po redu najprodavanijeg modela Hyundai-a u Evropi ikad, Hyundai ix35 je stigla na naše tržište. Pored osveženja spolja i iznutra, povećana je snaga motora, te kao opcija dodan je automatski menjač za benzinske verzije motora, ali tu je i Flex Steer sistem upravljanja sa tri moda podešavanja na upravljaču kao opcija takođe, koja nudi poboljšanu voznu dinamiku.\nOsveženi ix35 može se pohvaliti i sa mnoštvom tehnoloških unapređenja, koje istog čine još privlačnijim za evropskog kupca. Još od lansiranja prvog modela u martu 2010. godine, ix35 je ostvario dosta visok nivo potražnje kod potrošača. Postao je najprodavaniji model Hyundaia u historiji , te je premašio sva očekivanja kompanije.\nHyundai je upravo do marta 2013. godine prodao preko 200 hiljada jedinica SUV vozila C segmenta u Evropi. Jedno od najvećih unapređenja ovog modela je upravo zamena 2.0 litarskog benzinskog motora sa super efikasnim »Nu« 2.0 litarskim GDI motorom (Gasoline Direct Injection).\nMotor je razvijen u razvojnom i istraživačkom centru Russelhaimu, Nemačka i ima snagu od 166 KS, što je dosta respektabilno za ovaj model, a zadovoljava i Euro-5 standard. Dalje, novitete čine sedišta sa grejanjem, prednji parking senzori, kao opciju takođe kupci će moći odabrati i 4,2 inčnu TFT supevision komandnu tablu koja vozaču daje izvrsnu preglednost i vidljivost informacija. Evropski kupci mogu da biraju poboljšani audio i navigacioni sistem.\nNovitet na tržištu je takođe 1.6 GDI benzinski motor sa 135 KS. Pored ovih motora u ponudi su standardni 1.7 CRDI dizelski sa 115 KS sa pogonom na dva točka, te 2.0 CRDI dizelski motor od 184 KS sa pogonom na dva i četiri točka. Ono što je takođe novitet za razliku od prethodnog modela to jeste da bez obzira na motor svi dolaze u standardu sa 6-brzinskim menjačem. Dokaz tome da sve nije ostalo samo na lepom dizajnu, jestu dodaci po pitanju aktivne i pasivne sigurnosti (maksimalnih 5 zvezdica Euro NCAP) pa se tako ovo vozilo svrstava u sam vrh u svojoj klasi po pitanju sigurnosti\nZa bolje osvetljenje Hyundai je ponudio Bi-Xenon prednja svetla po prvi put na ovom modelu kao opciju, te LED prednja dnevna svetla kao standard, dok zadnja LED svetla možete pronaći u većim paketima opreme. Osvežena je unutrašnjost vozila u svakom pogledu, sedišta i unutrašnje obloge vrata su urađene sa vrhunski kvalitetnim materijalima, držači za čaše su osvetljeni, a etrobransko staklo je blago zatamnjeno što dodatno osvežava izgled ovog vozila. Pored svih detalja u većim paketima opreme možete pronaći i novi izgled krovne antene u obliku peraja morskog psa koja dodatno daje oštrinu ovom vozilu.


Skloništa - Blic Online\nPOPLAVE U MEKSIKU Stradalo najmanje troje ljudi, hiljade u skloništima\nViše od 3.000 ljudi prebačeno je u privremene smeštaje u meksičkoj državi Sinaloa koju su zahvatile velike poplave.\nSvi stanovnici Švedske biće zaštićeni u slučaju nuklearnog napada\nUN žuri da izgradi skoništa za talas raseljavanja\nUjedinjene nacije su saopštile danas da u trenutku kada su iračke snage pokrenule ofanzivu protiv džihadista u Mosulu, UN žuri da izgradi što veći broj skloništa pred očekivani talas raseljavanja.\nApokalipsa dolazi, a najbogatiji ljudi na svetu planiraju da je dočekaju OVDE\nNajbogatiji ljudi koji vladaju iz senke, predvođeni osnivačem "Pejpala" Peterom Tilom i ostalim nekrunisanim kraljevima Silicijumske doline kupuju ogromne parcele zemljišta na Novom Zelandu ne bi li se tamo evakuisali u slučaju Trećeg svetskog rata, udara asteroida, nuklearnog napada, epidemija, jednom rečju apokalipse.\nBanjaluka ima 11 skloništa: Nekada bunkeri, danas objekti sa novim izgledom i drugom svrhom\nVeliki broj Banjalučana ne zna za šta služe skloništa koja su napravljena pre 30 godina.\nNemačka policija: Sve više podmetnutih požara u izbegličkim kampovima\nNemačke vlasti su prijavile porast broja podmetanja požara u skloništima za izbeglice tokom ove godine.\nMnogi Italijani proveli noć u skloništima, automobilima\nRIM, 21. maja 2012. (Beta-AFP) - Hiljade ljudi koji su ostali bez krova nad glavom u zemljotresu koji je juče pogodio oblast Ferare na severoistoku Italije, provelo je noć u skloništima ili u svojim automobilima na javnim parkinzima ili trgovima, što dalje od zgrada zbog straha da se ne uruše zidovi.\nRevizori podneli prijavu protiv JP za skloništa Srbije\nDržavna revizorska institucija (DRI) objavila je danas da je zbog nepravilnosti u poslovanju u 2009. godini podnela prijavu za privredni prestup protiv Javnog preduzeća za skloništa Srbije, kao pravnog lica, i direktora tog preduzeća kao odgovornog lica.


Zvezda prihvata ulogu favorita – Nadlanu.com\nZvezda prihvata ulogu favorita\nBEOGRAD, 11. februara 2010. (Beta) - Trener rukometnog kluba Crvena zvezda Igor Butulija izjavio je da njegova ekipa prihvata ulogu favorita u derbiju sa Partizanom, u utakmici 16. kola Super lige Srbije koja će se odigrati u petak.\n"Imamo sedam bodova vise od Partizana i jedini smo u prošlom delu sezone pobedili Kolubaru, koju svi smatraju apsolutnim favoritom. Zato prihvatamo ulogu favorite", rekao je Butulija na konferenciji za novinare.\nPrema njegovim rečima, ekipe se odlično poznaju i zato veruje da će utakmica biti neizvesna do poslenjeg minuta.\n"Partizan će igrati svoju igru, a mi svoju. Oni su manje opterećeni, ali verujem da će odlučiti neke taktičke varijante", rekao je Butulija i dodao: "Za moje igrače svaka utakmica je novo dokazivanje, svaka utakmica je derbi".\nOn je dodao da su "crveno-beli" odlično trenirali za vreme pauze u prvenstvu i da su zdravi.\nIgrač Crvene zvezde Ilija Sladić ocenio je da su pripreme bile naporne.\n"Svi igrači jedva čekaju da utakmica sa Partizanom počne. Pozivamo navijače da dođu i da nam pomognu. Očekujem da ćemo imati prednost domaćeg terena", rekao je Sladić.\nUtakmica između Crvene zvezde i Partizana igraće se sutra u 18 sati u sportskom centru "Šumice".


NBS: Referentna kamatna stopa ostaje jedan odsto – Okvir\nIzvršni odbor Narodne banke Srbije odlučio je da referentnu kamatnu stopu zadrži na jedan odsto, saopštila je NBS.\nProcenjeno je da će „snažna“ podrška NBS i Vlade preduzećima i građanima obezbediti već u drugom tromesečju ove godine dostizanje pretkriznog nivoa ekonomske aktivnosti.\n„Industrijska proizvodnja, promet u trgovini na malo i izvoz već su dostigli pretkrizni nivo, a sa daljim napretkom u procesu vakcinacije koji je, po dosadašnjem uspehu Srbiju svrstao među najbolje zemlje na svetu, očekujemo da će se aktivnost i u ostalim uslužnim sektorima potpuno oporaviti“, istakla je NBS.\nPo oceni Izvršnog odbora, realizacija najavljenog paketa fiskalnih mera biće dodatni podsticaj domaćoj tražnji i ubrzaće ekonomski oporavak, a docifrenom rastu izvoza ove godine trebalo bi da doprinesu srane direktnih investicije i očekivan oporavak eksterne tražnje.\nPo projekciji NBS, međugodišnja inflacija će se kretati u donjoj polovini ciljanog raspona od tri odsto, sa odstupanjem plus ili minus 1,5 odsto. Pritom će njen očekivani blagi rast u kratkom roku u najvećoj meri biti rezultat poskupljenja električne energije i naftnih derivata zbog poskupljenja nafte u svetu.\nUkazano je da je i dalje potrebno oprezno vođenje monetarne politike zbog rasta svetske cene nafte od novembra prošle godine, kao i drugih primarnih proizvoda usled rasta očekivanja da je svetska privreda na putanji oporavka.\nFebruarski izveštaj o inflaciji, koji je Izvršni odbor usvojio, biće objavljen 18. februara, a naredna sednica Izvršnog odbora o referentnoj kamatnoj stopi 11. marta.\nSi Ðinping čestitao Vučiću Dan državnosti


DPS o džamiji u NK: Ovo je posljedica Krivokapićeve družbe sa Nikolom Kavajom – Portal Nikšić\nDPS o džamiji…\nDPS o džamiji u NK: Ovo je posljedica Krivokapićeve družbe sa Nikolom Kavajom\nGrafiti sramotne sadržine koji su jutros osvanuli na džamiji u Nikšiću jasno sugerišu da nova parlamentarna većina razgrađuje građanski koncept države Crne Gore, saopšteno je iz OO DPS Nikšić.\n“Ovakvi događaji prirodna su posljedica okolnosti da je aktuelni premijer družbovao svojevremeno sa osuđenim teroristom Nikolom Kavajom i vojvodom Miletom Pavićevićem a da lider Demokratskog fronta Andrija Mandić svako malo prebrojava krvna zrnca po Crnoj Gori”, poručuju u saopštenju.\nZatim su se osvrnuli na neslavne odluke novoizabrane vlasti, koja je odbila usvajanje rezolucije o Srebrenici.\n“Prisjetimo se i da je nedavno u Skupštini Crne Gore odbijeno usvajanje rezolucije o Srebrenici a da smo u Beranama imali inicijativu za koju su glasale sve partije koje čine novu parlamentarnu većinu da se da naziv ulice po Ratku Mladiću, osuđenom ratnom zločincu”, dodaju iz nikšićkog DPS-a.\nIz DPS-a Nikšić poručili su da URA nije ispunila obećanja koja je dala, već da je pripomogla svim aktivnostima koji ugrožavaju temelje crogorskog društva.\n“I sada kada je ovakav ambijent stvoren ne treba da čudi što se napadaju ljekari i humanisti na ulici, ili samohrane majke zbog isticanja crnogorske zastave, niti što ovako skaradno grafiti osviću na nikšićkoj džamiji. Jasno se i pokazuje koliko su demagoške i prazne bile poruke kako URA neće dati da se ugroze temeljne vrijednosti države Crne Gore a zapravo aktivno doprinose svim nasrtajima na njih”, ističu u saopštenju.\nZatražili su od nadlježnih organa, hitno sankcionisanje ovakvih i sličnih incidenata.\n“Zahtijevamo od nadležnih državnih organa da ovaj slučaj procesuiraju i rasvijetle do kraja kako bi pokazali da državni organi štite interese Crne Gore bez obzira na to ko je na vlasti ili kakvi su čiji politički interesi”, zaključuju iz DPS Nikšić.